Uspeh evropskeptika na parlamentarnim izborima u Finskoj\n18. april/travanj, 2011.\nEvropskeptična stranka Istinski Finci osvojila je gotovo petinu glasova na parlamentarnim izborima u Finskoj, čime se stvara mogućnost da u ovoj Skandinavskoj zemlji bude stvorena vlada koja će biti protiv davanja zajmova drugim zemljama Evropske unije, javljaju svetski mediji.\nPrema preliminarnim rezultatima jučerašnjih izbora, konzervativna Nacionalna stranka, deo trenutne vladajuće koalicije, osvojila je najveći broj glasova, ali je njen koalicioni partner, Partija centra - koju predvodi premijer Mari Kivinemi - završila tek na četvrtom mestu, iza dve stranke koje se protive davanju zajmova.\nDok su Istinski Finci najveći pojedinačni pobednici na izborima, najveći gubitnik je premijerova Partija centra, koja je završila na četvrtom mestu, osvojivši samo 35 poslaničih mesta - 15 manje nego na prethodnim izborima 2007. godine. Ona je već saopštila da neće ući u novu vladu.\nBritanski Bi-Bi-Si (BBC) upozorava da bi nova finska vlada, u kojoj bi se našli Socijalni Demokrati ili Istinski Finci, teoretski mogla da udari veto na paket pomoći ekonomski ugroženim zemljama kao što je Portugalija.\nAP takodje ocenjuje da su finski birači zadali udarac planovima Evropske unije da spasu Portugaliju i druge zemlje opterećene dugovima.\nJirki Katinen, lider konzervativne Nacionalne stranke koja podržava evropske integracije, moraće na razgovore o stvaranju vladajuće koalicije da pozove najmanje jednu od dve evropskeptične stranke koje su se plasirale bolje od Partije centra.


Zbog radova na fekalnoj kanalizaciji u naselju Mala Amerika izmena režima saobraćaja\nZbog ovih radova doći će do izmene režima saobraćaja u ulicama Đorđa Stratimirovića i Stevice Jovanovića. Za saobraćaj motornih vozila biće zatvorena ulica Stevice Jovanovića, od ulaza u ulicu Rade Končara do ulice Đorđa Stratimirovića. Mesto izvođenja radova obeleženo je odgovarajućom saobraćajnom signalizacijom, a saobraćaj će se odvijati alternativnim pravcima.\nRadovi se sprovode zbog otklonjanja postojeće havarija na fekalnoj kanalizacionoj mreži kao i da spreči sporadično izlivanje otpadnih voda i omogući njeno nesmetano prikupljanje i odvođenje na teritoriji celog naselja Mala Amerika. Pomenute radove izvodiće JKP „Vodovod i kanalizacija“ Zrenjanin, a sredstva za njihovu realizaciju je obezbedio Grad Zrenjanin. Planirano je da radovi budu završeni za 45 radnih dana.\nTagovi radovi na mrežiradovi na puturadovi na vodovodnoj mrežiVesti ZrenjaninVodovod i kanalizacijazrenjanin\nBelgijska kompanija raspisala je knkurs za poziciju: operater u proizvodnji


Kako da započnete biznis sa veoma malo novca | Gde Investirati\nKako da započnete biznis sa veoma malo novca\n– Zakonske takse. Da li se konsultujete sa advokatom tokom vašeg poslovno-razvojnog procesa?\nPoslovni model koji zahteva manje potreba nego što je gore navedeno. Na primer ako planirate kompaniju ličnih trenera, možete na početku da budete jedini trener. Ako vam nije neophodan poslovni prostor, možete da radite od kuće ili iz kafića. Možete da nađete jeftinije izvore snabdevanja…\nVeoma je važno da na početku poslovanja sav ostvareni prihod uložite u razvijanje biznisa. Akumulirajte potrebne rezerve koje možete investirati u nove prostorije, opremu ili sredstva koja su vam potrebna da kvalitet poslovanja podignete na jedan mnogo profesionalniji nivo.\nOpcija 3 Outsource odnosno saradnja, povezivanje\n– Crowdfunding. Popularan je sa razlogom: sa dobrom idejom i dovoljno posla, možete da privučete sredstva za bilo šta. Crowdfunding (odnosno finansiranje (putem) gomile) je (alternativni) način osiguranja kapitala koji se sastoji u javnom predstavljanju različitih vrsta projekata, najčešće u početnoj fazi razvoja, u koje građani ulažu novac, iz altruističnih pobuda ili sa ciljem ostvarenja profita ili sticanja neke druge koristi.\nPrevious U Evropu uskoro stiže Android Pay\nNext Evropska tržišta nekretnina snažno porasla na kraju prošle godine\nTags BiznisPokretanje biznisa\nIPSOS: Potrebno je promeniti svest građana o preduzetništvu\nU Srbiji postoji potencijal za preduzetništvo, danas o sopstvenom biznisu razmišlja tri puta više ljudi nego ranije, ali problem je što o tome mahom ne misle nezaposleni, već oni koji


IVICA DAČIĆ: Zapad je priznao Kosovo i otvorio Pandorinu kutiju | Skandalozno\nDačić je za televiziju „Pink“ rekao da bi zamrznuti konflikt mogao da dovede do toga da se ponovi „hrvatski scenario“, odnosno da Albanci upadnu na sever KiM i proteraju Srbe uz prećutnu saglasnost međunarodne zajednice.\n„Srbija bi tada bila pred važnim pitanjem šta da uradi? Da li da brani Srbe, da interveniše i uđe u sukob sa Kforom, NATO-om, a to znači da taj sukob može da se proširi. Ukoliko dođe do sukoba, pitanje je na koga Srbija može da računa, da li to znači naše obraćanje Rusiji“, naglasio je Dačić.\nZapad je naučio još iz perioda Slobodana Miloševića da ukoliko Srbiju ne može da pobedi spolja, onda to treba da učini iznutra, forsiranjem određenih političkih snaga, kazao je šef srpske diplomatije.\n„Na to me podseća izjava Saše Janković da je pitanje Kosova demokratsko pitanje. Isto smo imali i za vreme Miloševića kada je DOS govorio da će sve da se reši kada oni dođu na vlast. Tako sada on kaže da će sve da se reši samo Vučić da ode“, istakao je Dačić.\nDo kraja godine očekuje da će broj država koje su priznale nezavisnost Kosova biti ispod 100, a onda „mogu da idem u penziju“, našalio se Dačić.\nZa Prištinu je ocenio da je sada u velikoj defanzivi i da njeni predstavnici najveći deo vremena provode u razgovorima sa zemljama koje su već priznale Kosovo da ne promene odluku.\nDačić napominje da je imao sastanak i sa ministrom spoljnih poslova Omana i da mu je on rekao da zvanično nisu priznali Kosovo, a ta država se nalazi na prištinskoj listi zemalja koje su priznale jednostrano proglašenu nezavisnost Kosova.\nBudite prvi sa komentarom na članku "IVICA DAČIĆ: Zapad je priznao Kosovo i otvorio Pandorinu kutiju"


Ćaćić zaustavljena u polufinalu u Bugarskoj, Malenica u finalu na domaću predstavnicu - Hrvatski Boksački Savez\nU Bugarskom Botevgradu se održava 6. međunarodni turnir Balkan na kojem boksaju dvije hrvatske predstavnice.\nNikolina Ćaćić zaustavljena je u polufinalu kategorije do 57 kilograma. Naša predstavnica pružila je dobru borbu, ali je na kraju pobjeda u prilično izjednačenom meču ipak pripala Bugarki Stanimiri Petrovoj.\nĆaćić će sutra u Botevgradu ipak odraditi još jedan meč. Iskoristit će priliku da u još jednoj borbi odmjeri snage s međunarodnom konkurencijom te će boksati s Brazilkom Romeu Jucielen koja je u drugom polufinalu izgubila od Turkinje Guldagu Aycan.\nMarija Malenica u finalu kategorije do 64 kilograma bori se s domaćom predstavnicom Sarom Mohamadi.


SNSD protiv toga da Borel govori u Parlamentu BiH | Novine Toronto\nSNSD protiv toga da Borel govori u Parlamentu BiH\nPotpredsednik Evropske komisije i evropski komesar za spoljne poslove Džozep Borel doputovaće u subotu u BiH povodom 25. godina od potpisivanja Dejtonskog mirovnog sporazuma.\nOn će se sastati s članovima Predsedništva BiH i Saveta ministara.\nRegionalna televizija N1 je objavila da, po svemu sudeći, Borel neće održati govor u Parlamentu BiH.\nBilo je planirano da potpredsednik Evropske komisije govor na temu "Od Dejtona do Brisela" održi pred članovima Zajedničkog kolegijuma oba doma Parlamenta i šefovima stranačkih klubova u državnom Predstavničkom domu i pred predstavnicima medija.\nNebojša Radmanović, predsedavajući Predstavničkog doma BiH (iz SNSD), kazao je da je "predstavništvo Evropske komisije u Sarajevu preuzelo da ono diktira tempo, a da mi izvršavamo neke obaveze i to naravno ne funckioniše".\nOn je naveo da su i ranije dolazili visoki predstavnici EU za spoljne poslove u BiH i da on smatra da treba da imaju prijem u skladu s protokolom koji je, kako je kazao, dostojan te funkcije, ali da se ne može raditi onako kako kažu iz Evropske komisije.\n"Oni misle da mi treba da napravimo veliki skup, da mi organizujemo, a oni da misle. Oni kažu kako to treba uraditi, a da mi uradimo, prekršimo sve poslovnike koje imamo, prekršimo mere koje Kanton Sarajevo ima kada je u pitanju KOVID-19", rekao je Radmanović.\nHDZ se nije izjasnila o tom stavu SNSD-a, dok je član Kolegijuma SDA, Denis Zvizdić, rekao da je SNSD na sednici Zajedničkog kolegijuma Predstavničkog doma Parlamenta BiH "u svom defetističkom stilu bio protiv predloga da se Borel obrati članovima Kolegijuma i šefovima klubova oba doma".\nTo je "još jedan antievropski čin SNSD", kazao je Zvizdić.Srpski član Predsedništva BiH večeras je za N1 televiziju rekao da postoji mogućnost da se ovakav stav promeni.


Izvor: RTS/Sport arhiva vesti 31.08.2016 - Naslovi.net\nDe Jong potpisao za Galatasaraj\nHolandski fudbaler Najdžel de Jong potpisao je dvogodišnji ugovor sa turskim Galatasarajem. De Jong je prešao u LA Galaksi u februaru, ali se posle samo šest meseci provedenih u američkoj MLS ligi vraća u Evropu. Galatasaraj je saopštio da će De… »\nNovak u trećem kolu, Veseli predao meč zbog povrede\nNovak Đoković bez borbe se plasirao u treće kolo Ju-Es opena, pošto mu je Čeh Jirži Veseli predao meč zbog povrede. Novak Đoković i Jirži Veseli trebalo je da igraju meč drugog kola poslednjeg grend slema u sezoni, ali je Čeh pre izlaska na… »\nDavid Luiz ponovo među "plavcima"\nBrazilski fudbaler David Luiz vratio se u Čelsi, pošto je potpisao ugovor sa tim premijerligašem. Luiz se u Čelsi vraća posle dve godine i odlaska sa Stamford Bridža u Pari Sen Žermen. Na sajtu "plavaca" jedino piše da su Čelsi i PSŽ postigli… »


Raskinut ugovor sa Komikom za rafineriju u Smederevu, ništa od 250 miliona dolara investicija\nPosle četiri godine, priča o rafineriji u Smederevu neslavno se završila. Kompanija „Komiko oil“ nije, ni u trećem pokušaju, uplatila zakupninu za zemlju, čime je aktivirana klauzula iz poravnanja pred Privrednim sudom o automatskom raskidanju ugovora vrednog 250 miliona dolara.\nLokacija na kojoj je trebalo da bude izgrađena rafinerija\nOd jedne od najvećih grinfild investicija u Srbiji, kako je izgradnja rafinerije u Smederevu najavljivana, na kraju je ostala sam povelika poljana, s prvim danima proleća će verovatno i zazeleneti, ali na njoj pogona za preradu sirove nafte biti neće.\n- Na današnjem izveštaju o stanju računa budžeta Smedereva nije se pojavila uplata „Komiko oila“ i po odredbama poravnanja ugovor sa ovom kompanijom je danas raskinut – rekla je u utorak ujutro gradonačelnica Smedereva dr Jasna Avramović.\nDodala je i da sada verovatno jasnije da nije bilo do Smedereva, da je ovaj grad otvoren za investicije, „ali ozbiljne“, kako je rekla, „a ’Komiko’ se pokazao kao neozbiljan investitor“.\n- Gradska skupština je pet puta zasedala u vezi sa rafinerijom, rekao bih neopravdano mnogo. Nažalost, ishod je ovaj – kaže Branče Stojanović, predsednik smederevske Gradske skupštine, koja je bila u više navrata mesto žestokih sukoba zagovornika i protivnika izgradnje rafinerije.\n- O tome, da neće biti uplate „Komiko oversiza“ „Komiko oilu“, reč je o sredstvima koje je trebalo da uplatimo za zakupninu, obavešteni smo na sastanku akcionara 25. januara u Amsterdamu. Razlog je odustajanje investitora Brajana Mareja i njegove kompanije od daljeg ulaganja u ovaj projekat u Srbiji. Zbog toga je on smenjen sa mesta člana Nadzornog odbora, a novoformirani Nadzorni odbor će nastaviti započeti projekat. U toku su razgovori o promeni vlasničke strukture, a proces učešća neke druge multinacionalne kompanije mesto Marejeve biće okončan vrlo brzo – nagoveštava da ne odustaju od rafinerije Radomir Radivojević, zamenik predsednika „Komiko oila“.\nGde će ta rafinerija biti ne kaže. Posle svega što se dogodilo – teško da će biti u Smederevu.\n- Poravnanje ima snagu izvršne isprave, tako da se, s obzirom da do 4. nije uplaćena zakupnina sa pripadajućom kamatom, ugovor o izdavanju zemlje u zakup sa 5. februarom se smatra raskinutim – objašnjava Milena Nisev, smederevski pravobranilac, govoreći o pravnom aspektu poslednjeg u nizu dokumenata koji su potpisali Smederevo i „Komiko“ 21. januara .\nDalja sudbina 113 hektara, koje je Vlada Srbije Planom posebne namene opredelila baš i samo za gradnju rafinerije, trebalo bi uskoro da bude poznata. Smederevo će od Vlade tražiti izmenu ili proširenje plana, kako bi tu doveli nekog drugog investitora.\nPo rečima gradonačelnice, već ima zainteresovanih ulagača, s obzirom da je zemljište na atraktivnoj lokaciji, u blizini Dunava.\n„Komiko“ se sa idejom da gradi rafineriju pojavio još 2008, a pretprošle godine jedini se javio na oglas za izdavanje zemlje. Prošle, u aprilu, u prisustvu tadašnje američke ambasadorke, svečano je potpisan ugovor, ali „Komiko“ nije uplatio zakupninu od 652 miliona dinara u roku od 60 dana, potom ni u dopunskom koji mu je Smederevo dalo. Na kraju je grad tužio kompaniju, a ona se poravnanjem obavezala da zakupninu, zajedno sa kamatom, uplati najkasnije do 4. februara.\nRuska Zberbanka kupila rafineriju\n"Ako se pronađe nafta, Crna Gora postaje značajan izvoznik"\nPola veka prerade nafte u Srbiji\n(VIDEO) RADNICI PLAKALI OD SREĆE Firma za nekretnine podelila je praznične crvene koverte, a zaposleni su sadržajem bili potpuno šokirani\nKada je kompanija za nekretnine u Merilendu, tokom banketa u subotu, zaposlenima uručila crvene koverte, niko nije znao šta može da očekuje.\nOŠTETIO SRBIJU ZA STOTINE MILIONA EVRA Kravčenko otpustio radnike iz NIS-a, pa ih iznajmio na lizing\nI pored brojnih upozorenja stručnjaka, ali i samih zaposlenih, nijedna vlast nije preispitala koliko je privatni biznis Kirila Kravčenka ugrozio interese države kao manjinskog vlasnika NIS-a.\nKo napravi tortu sa Pepa Prasetom, čeka ga KAZNA\nOko 450.000 Srba živi u Nemačkoj, 100.000 više nego što ih je u Austriji i 200.000 više nego u Švajcarskoj. Godišnje ih u proseku u Nemačku ode oko 25.000 . Da li će ovaj broj biti veći ili manji od 1. marta naredne godine kada na snagu stupa novi zakon za odlazak građana Zapadnog Balkana u Nemačku, još je rano proceniti, ali ono što je izvesno jeste da će propisi doneti i olakšice i ograničenja.\nRAST SRPSKOG TURIZMA DUPLO VEĆI OD PROSEKA U EU Ljajić: "Premašićemo 1,4 miliona deviznog priliva"\nPotpredsednik Vlade i ministar trgovine, turizma i telekomunikacija Rasim Ljajić istakao je da srpski turizam ostvaruje rast od 7,8 odsto, skoro duplo veći od proseka zemalja Evropske unije.\nUSKORO NOVI VLASNICI Počinje prodaja banja, ova je prva na redu\nPIO fond će svoju imovinu u srpskim banjama ustupiti državi da bi one mogle da se privatizuju, a prva transakcija po tom modelu uskoro će biti primenjena kod prodaje Kuršumlijske Banje, saznaje “Blic”.\nKRAGUJEVAČKA FIRMA PREUZIMA GALENIKU FITOFARMACIJU Ponuđeno više od 3.000 dinara po akciji\nKomisija za hartije od vrednosti odobrila je danas ponudu za preuzimanje akcija Galenike Fitofarmacije (FITO) koju je uputio kragujevački Agromarket, većinski vlasnik ove kompanije.\nPRVI JEFTINI STANOVI U VRANJU Evo koje su još lokacije SPREMNE za izgradnju\nMinistarka građevinarstva, saobraćaja i infrastrukture, Zorana Mihajlović, rekla je danas da će izgradnja stanova za pripadnike vojske i policije prvo početi u Vranju, kao i da se očekuje da Lex specialis kojim će se proces izgradnje ubrzati nađe u skupštini najkasnije u martu.\nKOPAONIK DOBIJA HELIDROM Dejan Ćika: "U ski centrima je sve spremno, a planovi obećavaju"\nPet kilometara novih staza, noćno skijanje i sankanje ali i nova parking mesta koja će rešiti problem gužvi u ski-centrima nešto je što mogu očekivati skijaši u Srbiji u nastupajućoj sezoni, rekao je za „Blic“ direktor javnog preduzeća „Skijališta Srbije“ Dejan Ćika.\nKako je praznik Svete Lucije napravio pometnju u srpskoj opoziciji


Svetozar Marović: Ustavnom poveljom predviđeno da i Crna Gora i Srbija 2006. godine imaju pravo na referendum\nPredsjednik državne zajednice Svetozar Marović rekao je da je budućnost Crne Gore u saradnji sa Evropskom unijom i ocijenio da se zvanična Podgorica tako ponaša i u vezi sa pitanjem državnog statusa. Komentarišući mogućnost da zbog nezavisnoti Crna Gora uđe u sukub sa EU, Marović je kazao da poslednji poziv evropskim institucijama pokazuje da Crna Gora želi da čitav proces odlučivanja o njenoj državnosti bude javan.\nMarović je istakao da je Ustavnom poveljom predviđeno da i Crna Gora i Srbija 2006. godine imaju pravo da iskoriste referendum koji će biti organizovan u skladu sa evropskim demokratskim standardima, na osnovu saradnje sa Evropskom unijom.\n“Sve to znači da, ukoliko većinska volja crnogorskih građana, u skladu sa evropskim institucijama na referendumu bude za nezavisnost, to će biti legitimna odluka“, rekao je Marović za podgorilčki Dan.\nOn je naveo da bi prije referenduma “želio da se se u Crnoj Gori postigne sporazum koji će garantovati demokratsku stabilnost i multietnički sklad i kojim će se obezbijediti prioritet evropskih ciljeva, integracija i njene budućnosti”, kazao je Marović. Marović je pozvao opoziciju na dijalog u vezi sa referendumom ocjenjujući da je jednostranost bolest demokratije i prepreka ubrzane i stabilnije evropeizacije društva.\nCrnogorski premijer Milo Đukanović izjavio je da ni Srbija, ni Evropska unija ne mogu uskratiti pravo na slobodan izbor budućnosti Crne Gore i poručio da ona nikome neće dozvoliti da se miješa u realizaciju najvažnijih nacionalnih i državnih interesa. “Naravno, obaveza je CG da pokuša da te interese usaglasi sa međunarodnim standardima, s obzirom na pretenziju da bude sastavni dio savremenih međunarodnih integracija”, kazao je Đukanović. On je naglasio da ne očekuje neki masovan bojkot crnogorskog referenduma.\nPredsjednik parlamenta Ranko Krivokapić tvrdi da je Crna Gora prihvatanjem saradnje sa Evropskom unijom u pripremi referendumskih uslova pristala na saradnju na principima, ali ne i modelima koji nemaju za cilj fer i slobodan referendum. Krivokapić je rekao da je Crna Gora izmjenama Ustavne povelje, kojima se obavezala da će pristati na saradnju sa EU u vezi sa referendumskim pravilima, pristala na saradnju na principima.


Predsednik Treće Srbije Aleksandar Protić podneo je neopozivu ostavku na tu funkciju zbog lošeg izbornog rezultata stranke, pa će od danas novi lider partije biti njegov dosadašnji zamenik Miroslav Parović.\nOn je dodao i da će se i dalje baviti Trećom Srbijom, tamo gde može da pruži najveći doprinos.\nPo izboru za predsednika stranke, Parović, koga je Protić predložio na tu funkciju, je rekao da je borba te političke organizacije tek počela.\nNa današnjoj skupštini Treće Srbije izabrani su i novi članovi Predsedništva i Glavnog odbora, a na ta mesta su imenovani oni koji su se istakli radom i rezultatima tokom predizborne kampanje i osnivanja više od 100 stranačkih odbora.\nNa vanrednim parlamentarnim izborima za listu Treća Srbija glasalo je 0,46 odsto ili 16.364 birača, dok je ta lista na izborima za beogradski parlament osvojila 0,41 odsto glasova.


Radoš Bajić u bolnici - BIGportal.ba\nRadoš Bajić u bolnici\n11 Decembra, 2020 11 Decembra, 2020 05021\nRadoš Bajić pozitvan je na koronu i trenutno je u bolnici.\n“Dragi prijatelji, u Srbiji se svakog dana potvrdi više hiljada zaraženih koronavirusom koji hara svetom. Uprkos poštovanju preporuka struke i merama predostrožnosti koje sam sprovodio, podmukli i nezvani kovid gost se nije obazirao – i nije me mimoisao…\nBio sam u izolaciji osam, a već šest dana sam u bolnici. Zadivljen sam borbom naših zdravstvenih radnika za zdravlje i život svakog coveka i pacijenta… Sve prijatelje, familiju, kolege, saradnike, poslovne partnere, medije i ljude koji prate moj rad obaveštavam da se osećam dobro i zahvaljujem im na brizi.\nU rukama sam stručnog medicinskog osoblja i vrhunskih lekara KBC Bežanijska Kosa – požrtvovanih i posvećenih svakom pacijentu. Njima beskrajno hvala a vama pozdravi – do nekog lepšeg i veselijeg susreta”, rekao je Bajić, prenosi “Blic”.\nProdaje se Putinova vizitkarta od pre tri decenije


Šest proizvoda Pobede iz Predejana sa žigom “ČUVARKUĆA” – Plodna Zemlja\nŠest proizvoda Pobede iz Predejana sa žigom “ČUVARKUĆA”\nFoto: Nikola Novaković Produkcija Slika Vest\nMarko Čadež, predsednik Privredne komore Srbije, u okviru promocije projekta „Stvarano u Srbiji“ i žiga „Čuvarkuća“ posetio je firmu Pobeda d.o.o. Predejane, koja je osvojila žig za šest svojih proizvoda, uspevajući da preorijentiše delatnost na početku korone, sačuva zaposlene, udvostruči proizvodnju i započne izvoz.\n’Čuvarkuće’ kompanije Pobeda d.o.o. Predejane su među 866 proizvoda koji nose žig potvrde kvaliteta, kao i potvrde da je najveći deo proizvoda stvoren u Srbiji, da su ga ljudi ovde pravili, da sirovina potiče odavde i to je ono što zaista pravi razliku“, istakao je Marko Čadež, predsednik Privredne komore Srbije.\nPrema njegovim rečima, „nije isto kada kupite proizvod koji ima žig ’Čuvarkuću’, ili odaberete neki drugi, jer tim izborom itekako možete da utičete na to kako će da izgledaju naši putevi, bolnice, škole, budući da novac koji dajete za proizvod ’Čuvarkuću’ ostaje u Srbiji“.\n„Birati ’Čuvarkuću’, znači odabrati da čuvamo Srbiju jer znamo šta je efekat te kupovine i da najveći deo vrednosti tog proizvoda ostaje u zemlji“, ukazao je Čadež.\n„Predejane je samo po sebi već decenijama brend ovog kraja u turizmu, ali ono što je zaista fantastično je što su vlasnici na samom početku pandemije, odlučni da sačuvaju zaposlene, pokrenuli domaću proizvodnju i uspeli da sačuvaju 150-200 radnih mesta, što je u protekle dve godine bio veliki poduhvat i to je ono što jeste čuvarkuća“, poručio je predsednik PKS.\nIvana Vučković, direktorka kompanije Pobeda d.o.o. Predejane kaže da je do sada ukupno šest proizvoda osvojilo žig Čuvarkuća, ove godine tri vrste kiselog kupusa – ribanac, glavica i kupus u listovima, a pretprošle domaći ajvar i ljute papričice u ulju.\n„Počeli smo sa proizvodnjom 10.000 tegli, prošle godine smo je udvostručili, a ove godine ćemo, nadamo se, ostvariti još veću“, ukazala je Vučković. Firma Pobeda uspela je da opstane, sačuva ljude, poveća proizvodnju i pokrene izvoz – prve količine proizvoda već su krenule za Nemačku.\n„Radimo na tome da proizvođači koji imaju autentične proizvode iz ovog kraja ponesu žig Čuvarkuća, kao potvrdu kvaliteta domaćeg proizvoda. Nadam se da ćemo u toku ove godine staviti žigove na još mnogo novih proizvoda“, ukazao je Goran Jović, direktor PKS – Regionalne privredne komore Jablaničkog i Pčinjskog upravnog okruga.\nTagoviČuvarkuća Ivana Vučković Pobeda Predejane Privredna komora Srbije\nPrivremeno zabranjen izvoz rafinisanog suncokretovog ulja


TE Gacko: Za remont pet do šest miliona KM | Herceg Televizija Trebinje\nTE Gacko: Za remont pet do šest miliona KM\nU Termoelektrani /TE/ Gacko počeo je redovni godišnji remont postrojenja koji će koštati od pet do šest miliona KM, potvrđeno je Srni u ovom preduzeću.\nU TE Gacko kažu da će četrdesetpetodnevni remont imati za cilj postizanje veće pouzdanosti i pogonske spremnosti postrojenja, te da će u remontnim aktivnostima, osim radnika ovog preduzeća, biti angažovane i specijalističke kuće raznih profila.\nDirektor RiTE "Gacko" Milenko Milidrag rekao je prije nekoliko dana da TE ima problem sa snabdijevanjem uglja koji je lošeg kvaliteta, te da dugo godina postoji zaostatak u otkrivci.\nMilidrag je tada istakao da je planirano otvaranje novog kopa da bi se donekle prevazišli problemi sa kojima se suočava ovaj privredni gigant.\nTE Gacko nije ispunila plan proizvodnje za protekla dva mjeseca, ali u ovom preduzeću se nadaju da će poslije remonta imati kvalitetnije i veće količine uglja i da će uz malo veću cijenu električne energije ostvariti dobre rezultate.


O Sokobanji - Stranica 2 od 2 - Smeštaj u Sokobanji\nPočetna>Blog>O Sokobanji (Page 2)\nPored neospornih balneoloških potencijala (termomineralne vode, gas i peloid), teritoriju Sokobanje karakterišu i brojne klimatske vrednosti. koje joj daju obeležja tipičnog banjsko-klimatskog turističkog i zdravst venog prostora. Možda više nego u drugim banjama Srbije, pa i SR Jugoslavije,…\nNa teritoriji opštine Sokobanja nalaze se brojni i vrlo kvalitetni pri rodni elementi i pojave. Oni se, individualno ili komplementarno, mogu uspešno valorizovati i uključiti u integralni turistički proizvod ovog po dručja. Neki od njih su se u dosadašnjem razvoju više/manje afirmisali kao…\nMi, članovi ove Skupštine, polazeći od prava čoveka na život, slobodu i nepovredivost dostojanstva, shvatamo da je zaštita prirode postala naš najvažniji zadatak. Promenama u mišljenju i odnosu prema sredini, koje će dovesti do tkanja života prema zakoni ma prirode, omogućićemo…


SAD i Britanija komentirali ostavku predsjednika Zimbabvea - Index.hr\nSJEDINJENE Države priopćile su danas, nakon što je dugogodišnji zimbabveanski predsjednik Robert Mugabe podnio ostavku, da se radi o "povijesnom trenutku" za tu zemlju, a Britanija je ocijenila da je sada prilika za obnovu Zimbabvea.\n"Danas je povijesni trenutak za Zimbabve. Čestitamo svim građanima Zimbabvea koji su podigli glas i mirno i jasno rekli da je krajnje vrijeme za promjene", kaže se u priopćenju američkog veleposlanstva u Harareu.\n"Zimbabve ima priliku krenuti novim putem. Kroz taj proces, SAD traži čvrsto poštovanje pravne države i uspostavu demokratskih praksi", kaže se u priopćenju.\nDodaje se da SAD naglašavaju da je put kojim bi Zimbabve sada trebao krenuti put slobodnih, poštenih i uključivih izbora.\nOstavka prigoda za "novi put"\nBritanska premijerka Theresa May kazala je da je ostavka prigoda za "novi put, slobodan od tiranije koja je karakterizirala njegovu (Mugabeovu) vladavinu".\n"Posljednjih dana svjedoci smo želje naroda Zimbabvea za slobodnim i poštenim izborima i njihove želje da dobiju mogućnost ponovno izgraditi ekonomiju zemlje, pod legitimnom vladom", rekla je May u priopćenju.\nKao najstariji prijatelj Zimbabvea, kako u priopćenju May naziva Britaniju, "učinit ćemo sve da to podupremo".\n#ZIMBABVE #robert mugabe #Theresa May


Lider Srpske narodne partije (SNP) Nenad Popović izjavio je, povodom nasilja i incidenata u Kosovskoj Mitrovici, da je došao momenat kada Srbija mora da pozove Rusiju da se aktivno uključi u proces rešavanja pitanja Kosova.\n- Samo uključivanjem Rusije u dijalog, možemo da osiguramo bezbednost srpskog naroda i zaštitu srpskih interesa na Kosovu - rekao je Popović, koji je najoštrije osudio hapšenje direktora Kancelarije Vlade Srbije za Kosovo i Metohiju Marka Đurića i nasilje nad građanima.\nOn je poručio da do tada i do ispunjavanja obaveze formiranja zajednice srpskih opština (ZSO) Srbija treba da prekine dijalog sa separatistima, saopšteno je iz SNP-a.\n- Srbija nema iskrenijeg i bližeg saveznika od Rusije, što je pokazao i sinoćni razgovor predsednika Vučića i predsednika Putina - smatra Popović.\nOn je pozvao srpski narod da se ujedini oko državnog rukovodstva i politike odbrane državnog suvereniteta jer je, naglašava, sada najpotrebnije jedinstvo, solidarnost i hrabrost.\n- Za sve Srbe, za predsednika Vučića i za Vladu Srbije, Kosovo je uvek bilo, jeste i biće srce Srbije - poručio je Popović.


Nikolić ostaje šef struke\nU poslednja četiri kola jeseni maksimalan učinak i gol razlika 9:0, bilans su Dejana Nikolića u finišu jeseni na klupi valjevskog srpskoligaša. Ako tome dodamo i rezultate iz prvog mandata, potezi čelnih ljudi u zimskoj pauzi mogli su se nagovestiti i nakon spuštanja zavese u Novom Pazaru. Dvadesetak dana kasnije došlo je i do konačnog dogovora, Dejan Nikolić će ostati u Valjevu i pokušati da uvede ekipu u Prvu ligu Srbije.\nTo je potvrdio i predsednik Milan Milinović, koji nije krio zadovoljstvo što će isti trener pokušati da prvenstvo završi na liderskoj poziciji:\n- Nastavljamo saradnju sa trenerom i nadamo se da će ona i u nastavku biti plodonosna. Procenili smo da je Dejan Nikolić, shodno rezultatima koje je ostvarivao u dva mandata na klupi našeg tima, najbolje rešenje kako bismo ostvarili naše ciljeve koji su poznati i pre početka prvenstva. Uz igrači kadar koji ćemo pojačati do starta prolećnog dela nadamo se najboljem, a to je plasman u Prvu ligu Srbije.\nNije tajna da je ostanak Dejana Nikolića bila i velika želja prvog čoveka kluba, koji će u dogovoru sa njim pokušati da angažuje adekvatna pojačanja na deficitarnim pozicijama. Međutim, potvrđeno je da će biti i odlazaka:\n- Situacija u klubu trenutno je stabilna, što nam je i omogućilo nastavak saradnje sa Nikolićem, a to je bio prevashodni cilj. Kada je u pitanju igrački kadar sačuvaćemo okosnicu tima, biće dolazaka, ali sigurno je da ćemo se pojedincima zahvaliti na saradnji. Uspostavljeni su kontakti sa nekim igračima, ali ne bismo još o imena, nešto više biće poznato u narednom periodu - završio je Milinović.


POŽAREVAC - Bivši „otporaš„ Zoran Milovanović (28) saslušan je prekjuče u Policijskoj upravi u Požarevcu, na zahtev okružnog javnog tužioca Dragana Petrovića, zbog sumnje da je počinio krivično delo davanje lažnog iskaza, vezanog za slučaj poznat kao „motorna testera“. Povod za ovo saslušanje je Milovanovićeva druga promena iskaza o dešavanjima od 7. marta 2000, u diskoteci „Madona“ Marka Miloševića, sina bivšeg predsednika SRJ i Srbije Slobodana Miloševića. Prema njegovoj prvobitnoj izjavi, Markovi ljudi su ga oteli ispred video-kluba „Faraon“ i odveli u „Madonu“, gde mu je Marko pretio da će ga iseći na komade motornom testerom i baciti u Moravu ako ne prizna ko predvodi i finansira pokret „Otpor“. Na osnovu ovog iskaza, Okružno javno tužilaštvo u Požarevcu podiglo je protiv Marka optužnicu za iznudu. Međutim, Milovanović je u julu 2005. promenio iskaz, tvrdeći da se ne seća da mu je Marko pretio, zbog čega je ova optužnica povučena.\nU saopštenju Okružnog tužilaštva navedeno je da se od krivičnog gonjenja Marka odustalo „zbog izjave oštećenog date 18. jula 2005, u kojoj je naveo da Marko Milošević, za razliku od ostalih optuženih, nije kako njega tako ni članove njegove porodice prinudio na bilo šta“.[ antrfile ]\nMeđutim, Milovanović je nedavno saopštio da su ga na povlačenje iskaza naveli socijalista Milorada Vučelića i Bojana Kekića, kao i gradski menadžera u Požarevcu Predrag Pajić, člana PSS-a. „Dana 17. jula 2005. godine, u prostorijama SPS-a u Beogradu, dat mi je interni ugovor obeju strana, gde se od mene traži da odustanem od gonjenja Marka Miloševića, a zauzvrat mi je data garancija za bezbednost mene i porodice“, rekao je Milovanović u službenoj belešci sačinjenoj prekjuče u Policijskoj upravi u Požarevcu. On je naveo da se potom sastao sa Bogoljubom Karićem, koji mu je rekao da se video sa Mirjanom Marković i njenim sinom i da su oni potvrdili bezbednost porodici Milovanović.\n„Rečeno mi je da je iz vrha Republičkog tužilaštva spremljena službena beleška koju treba samo da potpišem pred okružnim tužiocem u Požarevcu Dmitrom Krstevim. Tada je Bogoljub Karić naredio Predragu Pajiću da ide sa mnom kod Krsteva, kako bi bili sigurni da ću to uraditi“, rekao je Milovanović pred požarevačkom policijom, navodeći da mu je porodica, sve do promene iskaza, bila izložena pretnjama o njegovoj likvidaciji i anonimnim pozivima. Na pitanje zašto je prošlog meseca ponovo promenio iskaz, Milovanović je rekao da je morao da progovori jer ga je izjedala neistina. „Svim nadležnim organima i celoj javnosti bilo je jasno da mi je Marko zaista pretio da će me iseći motornom testerom i da sam bio primoran da ovu optužbu kasnije povučem. Pošto sam rešio da ponovim pravu istinu, mnogima ne odgovara da se Marko krivično goni, pa je najlakše da se sada „slome kola“ na meni, optužbom za davanje lažnog iskaza“, rekao je Milovanović.


15.07.2018 / 16:24 Regija - Godina uzaludnog rada\nFoto: Blic.rs / Vijesti.ba\nAmerička DEA godinu dana vodila je operaciju kontrolisane isporuke blizu 40 kilograma kokaina u sistemu za hlađenje kontejnera koji se naputovao svijetom, dok im crnogorski carinici vjerovatno nehotično nisu pokvarili posao.\nKontejner sa kokainom koji je prošlog mjeseca zaustavljen u barskoj luci, već nekoliko puta stizao je na teritoriju Crne Gore, a otkrićem droge carinici su najverovatnije nehotično "provalili" akciju američke Agencije za borbu protiv šverca narkotika (DEA) koja traje oko godinu dana, saznaju "Vijesti".\nCrnogorski carinici otkrili su 14. juna 32 pakovanja kokaina u kontejnerskom dijelu barske luke u kontejneru sa bananama, prenosi Blic.rs.\n"Carinski službenici su, analizom rizika, odredili za pregled dva kontejnera sa bananama koja su iz Ekvadora, preko Malte, pristigla u Luku Bar. Pregledom, uz upotrebu skenera, u dijelu kontejnera namjenjenom za hlađenje (frigo prostor), uočena je sjenka čija boja je ukazivala na postojanje materije organskog porijekla. Carinski službenici su, potom, pristupili fizičkoj kontroli i otkrili sumnjivu materiju za koju se osnovano sumnja da je opojna droga kokain u količini 32 pakovanja od po 1 kilogram", saopćila je Uprava carina nakon zapljene.\nDroga je po nalogu tužilaštva predata Upravi policije koja je istog dana saopćila da je bruto težina pošiljke 38,8 kilograma.\n"To traje više od godinu. Moguće je da je neko davno otkucao operaciju DEA, čim je kontejner sa drogom toliko vremena plovio svetom, a da niko nije pokušao da preuzme kokain", rekao je jedan sagovornik "Vijesti".\nEkspert sa kojim su "Vijesti" razgovarale, rekao je da je trebalo da carinici obavijeste policiju prije nego što su dopustili da desetak osoba, uključujući špeditera, prisustvuju fizičkom pregledu kontejnera, kada su skidali zahrđale šarafe sa pregrade iza koje se nalazi rashladni sistem kontejnera, kako je rekao izvor blizak istrazi.\nCrnogorska policija je 15. juna saopćila da su ispitali više osoba u vezi sa spornim kontejnerom. Izvor iz policije saopćio je da su saslušani vozač kamiona koji je trebalo da preuzme kontejner, špediter i pomorski agent. Svi su negirali da imaju bilo kakve veze sa pošiljkom kokaina.\n"U koordinaciji sa nadležnim tužiocem policijski službenici sprovode dalje policijsko–tužilačke aktivnosti u ovom predmetu, usmjerene na identifikovanje lica koja su uputila pošiljku sa kokainom, kao i lica koja je trebalo da je preuzmu radi daljeg neovlaštenog stavljanja u promet", saopćeno je iz Uprave policije.\nU saopćenju se kaže da će "dalje aktivnosti, osim sa drugim nadležnim organima na našoj teritoriji, preduzimati i u saradnji sa sigurnosnim službama drugih država".\nLDP traži da se 11. juli proglasi Danom sjećanja na genocid u Srebrenici


► Dimitrije Boarov: Privredni rast\nPrema njegovim rečima, ukupna vrednost ovog novoizgrađenog cevovoda, prema podacima same kompanije, iznosi između 1,5 i 1,6 milijardi evra, a kada se od tog iznosa odvoje vrednosti opreme, izlazi da je “dodata vrednost” najmanje 700 miliona evra. To dalje znači da je doprinos “Turskog toka” BDP-u Srbije ove godine oko 1,8 procentnih poena. Kovačević je tome dodao da su ovi i drugi krupni radovi podigli stopu rasta srpskog građevinarstva u trećem kvartalu 2019. oko 40 odsto, a slična dinamika očekuje se i u četvrtom kvartalu. Gotovo iznenađujući je i uspeh poljoprivrede, koja je ove godine postigla rezultat sličan rekordnom prošlogodišnjem.\nNekoliko dana kasnije, nešto skromniju procenu ovogodišnjeg privrednog rasta izneo je Milojko Arsić, prezentirajući ekonomsku publikaciju “Kvartalni monitor”, koji je procenio da će rast BDP-a Srbije ove godine iznositi 3,5 odsto ili “možda malo više”, dodajući da je taj rast približno na nivou proseka zemalja centralne i istočne Evrope koje su ove jeseni usporile tempo rasta. I Arsić smatra da je glavni doprinos ovakvom rastu Srbije dala izgradnja “Turskog toka”, što je, prema njegovoj proceni, povećalo vrednost građevinarstva oko 35 odsto. Prema njegovim rečima, većina pokazatelja makroekonomske stabilnosti Srbije trenutno je dobra iako ima neravnoteža. Komentarišući veoma brz rast BDP-a Srbije u trećem kvartalu, Arsić je postavio pitanje nije li državna statistika precenila rast dodate vrednosti u građevinarstvu.\nO tome će se verovatno pričati više u narednim sedmicama, pre svega zbog tajanstvenosti koja prati izgradnju “Turskog toka”, što automatski izaziva sumnje i u validnost podataka koje investitori “Turskog toka” u Srbiji šalju zvaničnoj statistici. Šira javnost nije sasvim načisto ni ko je pravni, a ko stvarni investitor ovoga posla – Gasprom, Srbijagas ili njihovo zajedničko preduzeće Transgas (što je najverovatnije) ili čak sama država Srbija. Ne znamo još tačno ni ko je i s koliko para platio koju vrstu eksproprijacije zemljišta za “Turski tok” (to jest, prostora za njegove buduće nadzemne objekte), kao ni to kako je i s koliko novca izvršena “kapitalizacija” zajedničkog preduzeća Transgas.\nOno što je relativno dobro jeste to što su radovi na polaganju cevovoda “Turski tok”, dugog oko 400 kilometara, praktično pri kraju, što upućuje na zaključak da se u Srbiji najbrže gradi kad radove ne prate političke manifestacije, mitinzi, posete ministara i PR kampanje svake druge vrste. Ono što ipak nije sasvim dobro to je što izgradnja ovog megagasovoda kasni pet meseci zbog zastoja u Bugarskoj koji su, izgleda, više izazvani “evropskim nedoumicama” – da li da tolerišu okolnost da Transgas (to jest Gasprom i Srbijagas, kao osnivači kompanije) nije decidirano ispoštovao sva evropska pravila o pristupu korisnika infrastrukturnim objektima te vrste. Druga, još ozbiljnija zavrzlama, koja i dalje traje, jeste u tome što Ruska Federacija još sa Ukrajinom nije zaključila sporazum o daljem protoku gasa preko starih gasovoda i što se Turska sada pita ima li dovoljno gasa za ovaj gasovod preko Bugarske do Srbije i Evrope, što se izgleda ne sviđa bugarskom premijeru Bojku Borisovu (koji, inače, najavljuje završetak “Turskog toka” na teritoriji te zemlje za 31. maj iduće godine). Pri svemu tome sve i dalje zavisi od Putinovog odnosa sa Ukrajinom, Turskom i EU, pa mnogi smatraju da će se saga o izgradnji, zapravo, “ruskog toka” do Srednje Evrope nastaviti i iduće godine.\nTako ostaju pitanja: nećemo li imati megagasovod koji će biti bez dovoljno gasa i koliko ćemo čekati da on bude popunjen do kraja (navodno cevka može da transportuje preko 15 milijardi kubika godišnje), to jest, kada će početi da nam se vraćaju (koje) pare koje smo u njega već uložili?


Švajni ne mrda nikuda! - Sportske.net\nŠvajni ne mrda nikuda!\nIskusni vezista nagovestio danas da će ostati u Bajernu, uprkos spekulacijama da će preći u Mančester junated.\nTop 10 - Najveći 'izdajnici' u modernom fudbalu!"Bučne" komšije smetaju Junajtedu!Nevil na klupi Valensije!Ovo su dva nova pojačanja Junajteda!Ćićarito, naljutićeš navijače Junajteda!\nBastijan Švajnštajger je jedan od najtrofejnijih igrača u istoriji Nemačke, osvojio je osam šampionskih titula u Bundesligi, sedam trofeja u Kupu Nemačke, Ligu šampiona i Svetsko prvenstvo sa državnim timom.\nOn je prošle sezone imao problema sa povredama i odigrao je samo 15 prvenstvenih utakmica. Britanski mediji su prethodnih nedelja spekulisali da će 30-godiji fudbaler preći u Mančester Junajted i obnoviti saradnju sa trenerom Lujom van Galom.\n"Zaista bih želeo da osvojim Ligu šampiona ponovo, ali i da budem uspešan kao prethodnih godina. Tri godine uzastopno smo osvajali titulu u Nemačkoj, mislim da nijedna ekipa nije bila šampion četiri puta uzastopno i to je veliki motiv", rekao je Švajnštajger nemačkim medijima.\n"Kada osvojite velike titule kao što su Liga šampiona i Svetsko prvenstvo, ljudi misle da ste završili, ali ja drugačije gledam na to. Dobro se osećam i spreman sam da igram na vrhunskom nivou još tri godine. To je moj cilj.", dodao je on.\nŠvajnštajger je naveo i da želi uspeh sa reprezentacijom Nemačke na Evropskom prvenstvu u Francuskoj naredne godine.\n"Čeka nas Evropsko prvenstvo 2016. godine. To je veliki cilj, ne samo moj neko i cele zemlje. Za to moramo da radimo", rekao je Švajni.


64.000 ljudi ima fakultet, posao ne | SerbianForum\n64.000 ljudi ima fakultet, posao ne\n[h=1]64.000 ljudi ima fakultet, posao ne\nBeograd -- Na evidenciji Nacionalne službe za zapošljavanje nalazi se oko 64.000 osoba sa završenim fakultetom, koje posao u proseku traže nešto duže od 20 meseci.\nNezaposleni sa srednjom školom i bez kvalifikacija na radno mesto čkaju tri, odnosno četiri godine.\nKako kažu u NSZ, u 2011. godini do posla su najbrže dolazili stručnjaci za finansije, inženjeri elektrotehnike, informatike, mašinstva, matematičari, nastavnici stranih jezika, anesteziolozi, kardiolozi, oftalmolozi i farmaceuti.\nNajveću šansu za zaposlenje, kako ističu u toj službi, imaju kandidati sa iskustvom, a da li će doći do radnog mesta u velikoj meri zavisi i od toga da li i koliko aktivno traže posao.\nBroj nezaposlenih sa završenim fakultetom na evidenciji NSZ je konstantan - oko 64.000 i oni čine između sedam i osam odsto, a među njima je čak 854 magistara i 57 doktora nauka.\nNajviše je diplomirani ekonomista - oko 9.000 i diplomiranih pravnika oko 5.500.\nStatistika o tajanju "potrage" za radnim mestom nešto je povoljnija kada su u pitanju mlađi od 30 godina - visokoobrazovani posao traže prosečno godinu dana, sa srednjim obrazovanjem 1,8 godina, a nekvalifikovani 2,4 godine.\nU NSZ je evidentirano 215.000 osoba između 15 i 30 godina koji traže posao, od kojih oko 45.500 čine nezaposleni bez kvalifikacija i sa osnovnom školom, 127.500 sa srednjom školom, a 42.000 sa završenom višom školom ili fakultetom.


“Naš zahtjev je da se Petar Đokić povuče sa mjesta predsjednika partije i mnistra u Vladi Republike Srpske i jedinstveni smo da istrajemo u tom zahtjevu. Danas smo formirali nezavisni klub koji će funkcionisati u ovom formatu dok se Đokić konačno povuče, što će se desiti vrlo brzo. Do tada, imamo kapacitet od pet poslanika, a imamo i zahtjev članstva da putem naših kadrova promovišemo programska rješenja Socijalista, što sa Đokićem na čelu jednostavno nije moguće” – rekao je Skoko.\n“I dalje insistiramo na jedinstvu u partiji, poštovanju partijskih akata i provođenju politika Socijalističke partije. Petar Đokić još uvijek ima šansu da se iskupi i doprinese konsolidaciji partije u izbornoj godini. Što se tiče kluba poslanika, nastavljamo jedinstveno, imamo podršku članova partije i insistiramo na rješenjima problema u kojima se partija nalazi zbog samovolje Petra Đokića” – kaže Selak.\n“Ne možemo prihvatiti odluke o isključenju naših drugova, pogotovo jer ni sama sjednica Glavnog odbora nije zakazana po statutu ali i zbog činjenica da su glasali i ljudi koji nisu članovi GO i da je nekim članovima bio zabranjen ulaz u salu i još mnogo toga nije bilo regularno, ali to je nešto što smo očekivali. Sada je bitno da nastavljamo složno, da imamo podršku baze i da ne odustajemo od zahtjeva za smjenu” – rekao je Vulić.\n“Ostajemo pri stavovima i politikama Socijalističke partije i insistiramo na jedinstvu Socijalista i daljem razvoju partije koji nije moguć sa Đokićem na čelu. Sa pet poslanika, očekujemo i skori dogovor oko učešća u vlasti i raspodjeli funkcija sa 8.77% od 12,28% koliko je bilo učešće Socijalističke partije, s tim da su u pitanju samo pozicije koje su i do sada pripadale SP” – kaže Marić.\n“Hvala svim članovima na ogromnoj podršci, a mi nastavljamo dalje kao nezavisni klub poslanika Socijalističke partije. Cilj nam je složna i snažna Socijalistička partija i znamo da uz sebe imamo iskrene Socijaliste iz čitave Republike Srpske” – istakla je Dorićeva.


I dalje bez raspleta\nPriblizavamo se kraju godine koja nas nije odvela znacajno dalje od starih navika u donosenju politickih odluka, odnosu prema svetu i prema samima sebi\nKratak period izmedju dva broja Republike cini se da karakterise jedna inace ne retka pojava na ovim prostorima: relevantni akteri na javnoj sceni sve izrazitije brane sopstvenu poziciju i interes, nekako se sve manje sakrivajuci iza prica o javnom dobru ili interesu gradjana. To se vidi i u desavanjima oko izbora za predsednika Srbije, donosenja novih zakona, popune drzavnog budzeta, odnosa vlast-sudstvo, preuredjenja odnosa u SRJ, sudjenja u Hagu, odnosa u DOS-u, saradnje sa svetom i sveta sa nama, albansko-srpskog pitanja, americke istrage u vezi s izvozom oruzja u Irak... Za kratko vreme, neka su se pitanja izostrila, a odgovori su postali eksplicitniji... Mozda to i nije lose?\nIako jos uvek niko javno ne postavlja pitanje koliko se SAD u stvari "mesaju u nasa unutrasnja pitanja" kao sto je trgovina oruzjem sa Irakom i drugim zemljama sa kojima je to rezolucijama SB UN postalo strogo zabranjeno (pravi embargo), svi znaju da su americki strucnjaci za nas slucaj vec nekoliko dana ovde i da obilaze sva mesta gde im je poznato da postoji "namenska proizvodnja". Dok jedni tvrde da su se Amerikanci na neki nacin nametnuli i da ih zanima samo to sta smo i koliko mogli prodati Sadamu Huseinu (Nebojsa Covic), drugi kazu da su americki eksperti pozvani zato da pomognu u izboru novih, sa njihovog stanovista neupitnih trzista za prodaju oruzja (Zoran Djindjic).\nMedjutim, tesko da bi Djindjic ikoga u srpskoj javnosti mogao ubediti u svoju pricu o tome kako su u Stejt departmentu nakon svega jedino zabrinuti za nas spoljnotrgovinski deficit.\nSa ministarskog sastanka EU i sa nekoliko medjunarodnih skupova i konferencija (Samit NATO u Pragu, Medjunarodna konferencija o kriminalu u jugoistocnoj Evropi), stizu jasna upozorenja u vezi s aferama izvoza oruzja iz SRJ i BiH, kao i oko saradnje sa Tribunalom u Hagu. NATO je, prema recima Dzordza Robertsona, zvanicno pozvao sedam nekada komunistickih zemalja da se pridruze najjacoj vojnoj sili na svetu, a istovremeno je upozorio SRJ, Hrvatsku i BiH da ukoliko zaista zele da se integrisu u u Partnerstvo za mir ili NATO, moraju, pre svega drugog, da realizuju saradnju sa Tribunalom u Hagu. Ovde se, medjutim, gradjani zamajavaju pricama da je saradnja na nekakvom realno mogucem ili optimalnom nivou, da su zahtevi Del Ponteove nerealni, da nikome nije poznata Mladiceva adresa. Del Ponteova je, sa svoje strane, gotovo potpuno ignorisala ovdasnje zvanicnike i pred njihovim ocima u Beogradu se sastala sa generalnim sekretarom UN Kofijem Ananom koji je bio u dvodnevnoj poseti nasoj zemlji. Tako je poslala najjacu poruku onima koji tvrde da su njeni zahtevi iznad ocekivanja medjunarodne zajednice.\nNa kraju ove godine sasvim je izvesno da ce se problem saradnje sa Hagom preneti i u sledecu, ali ce insistiranjem medjunarodnih faktora znacaj saradnje sa Hagom i uslovljavanja u vezi sa tim biti jasnije istaknuta. To je bilo jasno i na pocetku novembra, kada je Savet Evrope za zaljenjem konstatovao da jos nismo spremni da se prikljucimo ni ovoj, najsiroj evropskoj organizaciji. Pored Ustavne povelje, kao razlog za nezadovoljstvo Saveta Evrope, pomenuta je i saradnja sa Hagom. Koliko stagniramo (a mozda i regradiramo) u odnosima sa svetom najbolje (i najotvorenije) svedoci izjava ministra Svilanovica da je, iz tog ugla gledano, ova godina bila "izgubljena godina".\nHag - No. 1\nDa li je rec o samoemancipaciji ili o kanalisanju pritisaka spolja, kao da ipak dolazi do izvesnih pomeranja u pravcu postavljanja pitanja o odgovornosti za zlocine i pred domacim sudovima. Naravno, suvise je rano procenjivati da li se radi o manevru pod uticajem izvrsne vlasti ili o autenticnim potezima, tek Republicko javno tuzilastvo je prihvatilo inicijativu Fonda za humanitarno pravo i uputilo zahtev Vrhovnom sudu Srbije da se sudjenje za ratne zlocine, Sasi Cvjetanu i Dejanu Demirovicu, izuzme iz nadleznosti suda u Prokuplju. Razlog je neozbiljnost koju je do sada u procesuiranju optuzenih (od kojih je jedan u bekstvu) pokazalo prokupacko sudstvo. Sama cinjenica, gotovo jedinstvena, da se savet jedne, u ovdasnjem javnom mnenju anatemisane, NVO uzme kao dovoljno relevantan da se angazuje vrlo sporo i neazurno tuzilastvo, ipak pokazuje da uzurbanost medjunarodne zajednice oko procesuiranja za ratne zlocine nije kod svih "prosla kroz oba uha".\nOvih dana je pocela i ekshumacija 55 zrtava cija su tela bacena u Savu i Dunav, a sahranjena na grobljima u Sapcu, Loznici, Bogaticu, Malom Zvorniku i Vladimirovcima. Za sada se nista ne zna o ovim zrtvama ratova, a u njihovu identifikaciju ce biti ukljuceni svi ucesnici sukoba.\nBriznost Haskog tribunala nad njihovim najdragocenijim i "tesko stecenim" pritvorenikom ovde je iskoriscena da se problem Milosevica s visine krvnog pritiska digne na nivo "srpskog pitanja". To je bila ponovna prilika za javno pojavljivanje svite advokata i boraca za Miloseviceva prava, clanova njegove porodice, onih koji su mu, makar formalno, ostali verni u SPS, a i gradjanima je, na mitingu u centru Beograda, omoguceno da pokazu svoju zabrinutost. No, pokazalo se da gradjani, koje je rezim Milosevica doveo do prosjackog stapa, nemaju dovoljno vremena da se posvete brizi za Milosevicevo zdravlje jer im je on sam ostavio u nasledje tesko izlazenje na kraj sa nabavljanjem hleba i mleka, a o adekvatnim lekovima da i ne govorimo. Izgleda da su Milosevicevi simpatizeri, ciju brojnost ne bi ni danas trebalo potcenjivati, procenili da je njihovom lideru haska nega i briga, o kojoj izvestavaju svi svetski mediji, dovoljna garancija zdravstvene stabilizacije. Na javnom skupu nije bilo vise od hiljadu ljudi (neki procenjuju tek par stotina), ali su zato Sudsko vece i sudija Mej trazili da se Prijatelji suda i Tuzilastvo izjasne o daljem toku sudjenja s obzirom na iscrpljenost optuzenika.\nMa koliko Milosevic za mnoge ovde bio nezaboravan u svom inatu i junacenju, tesko je ne primetiti da se njegovo zdravlje pogorsava uvek kada se pojavi neki zaista uverljiv svedok koga on ne uspeva da "zavede" svojim informacijama o clanovima uze i sire familije. Ipak, vratio se u sudnicu (njegove pristalice tvrde da je i dalje veran svom stavu da sud ne priznaje i nista od njega ne trazi) i strpljivo-podrugljivo slusa svedocenje zasticenog svedoka C-061, visokog zvanicnika SAO Krajine i RSK, koga je, ocigledno, odmah prepoznao. Ovaj svedok je izneo niz informacija koje jasno ukazuju na povezanost Milosevicevog rezima i vrha vlasti u RSK o kojem se manje-vise sve znalo, ali je svedocenje svedoka C-061 (koji ce i sam odgovarati za zlocine) dragoceno i direktno optuzuje Milosevica za odluke koje su donosili Srbi u Hrvatskoj.\nDrzava kao fikcija\nIako je sve brujalo od informacije da ce Ustavna povelja biti napravljena do kraja novembra i da je postignut dogovor oko osnovnog problema u vezi sa nacinom izbora poslanika za savezni parlament, zadovoljstvo je trajalo kratko. Navodni dogovor je, brze-bolje, pozdravila i Evropa, ali je vec nakon tri-cetiri dana sve palo u vodu. Crnogorci iz DPS su, navodno, "pogresno shvaceni", a njihovi zemljaci iz SNP i SNS kazu da nisu ni odustajali od ideje da se izbori obave neposredno. Svi su, otvoreno, ustali u odbranu svojih najlicnijih interesa i sva uveravanja koja dolaze spolja, da ce im zajednicka drzava pomoci da pre udju u evropske integracije, potpuno ih ostavljaju ravnodusnim.\nOvo stanje neinteresovanja da se zavrse zapoceti poslovi vidljivo je i u vezi sa predstojecim predsednickim izborima u Srbiji, koji se vec sada proglasavaju propalim. Sporazum DOS-DSS vec ne postoji, jedino kako-tako funkcionise u Skupstini. U minut do dvanaest ponovo se angazovao Dragoljub Micunovic, obecavajuci da ce ipak obezbediti otvorenu podrsku Kostunici u suprotnom taboru DOS-a. I dok je Nenad Canak otvoreno pozvao na bojkot izbora, a Vladan Batic zamrzao svoje clanstvo u DOS-u (neizlazak na izbore se podrazumeva), Djindjic tvrdi da je uspeh predsednickih izbora vazan, iako se pise i govori da je odluka GO DS da clanstvo apstinira. Ne bi trebalo zaboraviti ni optuzbe Miroljuba Labusa koji je tvrdio da je deo DS sve ucinio da prethodni krug izbora, na kojima je on bio kandidat, ne uspe. Djindjicu, ocigledno, vise odgovara da za partnerku na vrhu vlasti ima Natasu Micic sa kojom je njegova stranka vec ostvarila zavidnu saradnju u parlamentu, nego Kostunicu koji kao svoj osnovni zadatak vidi rusenje njegove vlade. U sve ove peripetije vesto se umesao predsednicki kandidat Vojislav Seselj poznat kao osoba koja je spremna na sve.\nKada ce se resavati pitanje konacnog statusa Kosova? To je pitanje koje se na vise strana dozivljava kao nesto sto neminovno uskoro dolazi na dnevni red. Stajner je ponistio odluku jednonacionalnog sastava Skupstine Kosova o tome da je neprihvatljivo posredno resavanje statusa Kosova kroz Ustavnu povelju. Da je ovo pitanje nesto sto jos dugo ne moze biti tabu-tema vidi se i po naporima posrednika da se za istim stolom nadju predstavnici pristinske i beogradske vlasti. Na konferenciji u Lucernu, "Albanci i njihovi susedi", srela su se dva srpska ministra i albanski zvanicnici sa Kosova. A i Kofi Anan je otvoreno rekao da se cesce mora razgovarati na liniji Beograd-Pristina, sto je odmah kao svoju ideju plasirao i srpski premijer Djindjic. Nebojsa Covic, koga se to pitanje najvise tice, izvinjenjem predsedniku Kosovske vlade napravio je neophodan iako tek simbolican gest u pokazivanju dobre volje Beograda da se oko vaznih pitanja od zajednickog interesa konsultuje sa Pristinom. U svemu ovome je najvaznija istrajnost u odrzavanju dobre volje za laganim prosirivanjem polja saradnje. Svi vec dobro znaju da je nemoguce da realizuju maksimalisticke ciljeve, a da li ce biti ipak zadovoljni razvojem situacije, zavisi od neophodne skromnosti bez olakog nasedanja na "obavestajne" informacije.\nSkupstina Srbije je, konacno, pocela sa ozbiljnijim radom. Iako je na vladin predlog zakona o poreskom postupku i poreskoj administraciji bilo oko 70 amandmana, ministar Djelic, revnosno preskacuci skupstinske klupe, nije nimalo odstupio od svog predloga. Neki proizvodi sa spiska za najsiru potrosnju oslobodjeni su poreza na promet od 17%, ali je i dalje ostao porez na knjige i decju hranu, na primer. Djelic je "obecao" i da nema govora o znacajnijem porastu plata u narednoj godini i tako zadrzao reputaciju nepokolebljivog reformatora ovdasnjih finansija. Po prvi put ovde postaje jasno da se ne moze deliti nezaradjeno i da su i gradjani i drzava odgovorni jedni pred drugima.\nMinistra Djelica je ne malo iznenadila odluka Vrhovnog suda Srbije da se Mobtelu mora vratiti novac koji mu je, u slucaju naplacivanja ekstraprofita bankrotiranoj Astra banci, oduzet sa racuna kao "povezanom licu". Djelic je otvoreno izrazio svoje nezadovoljstvo ovakvom odlukom suda, a Djindjic je cak rekao da se novac nece vracati jer je odluka suda protiv osecaja pravicnosti, optuzujuci sudstvo da je zrtva lobija koji utice na njegove odluke. Vrhovni sud je ostro reagovao na ponasanje izvrsne vlasti, pa je u javnosti ostala rdjava predstava o zaveri protiv interesa gradjana, pravicnosti i zanemarivanja sudske vlasti. Nejasno je sta se u stvari dogadja, stvorena je situacija ravna konfuziji i nekakvoj zaveri protiv gradjana. Jedino je, izgleda, zadovoljan Bogoljub Karic koji, slavodobitno, preti i evropskim sudovima.\nZbivanja: SRJ i medjunarodno sudstvo «\n» Dogadjanja: Cinizam lidera, nedoumice gradjana


Nemačko Savezno ministarstvo za ekonomsku saradnju i razvoj (Bundesministerium für wirtschaftliche Zusammenarbeit und Entwicklung, BMZ)\nCilj BMZ-a je da ljudima omogući slobodu da kreiraju sopstvene živote tako što će samostalno donositi odluke i preuzimati odgovornost bez materijalnih poteškoća. Imajući ovaj cilj na umu, Vlada Nemačke pokušava kroz svoju razvojnu politiku da omogući da putem globalizacije svako dobije priliku.\nKfW Razvojna banka je vodeća nemačka razvojna banka i predstavlja sastavni deo KfW grupacije banaka. Naš glavni klijent je Savezno ministarstvo za ekonomsku saradnju i razvoj (BMZ). Danas je KfW jedan od najvećih finansijera na svetu u oblasti klimatske zaštite i očuvanja životne sredine. Prošle godine je 53 odsto (što je oko 2,8 milijardi Evra) svih novih angažovanih sredstava KfW Razvojne banke namenjeno finansiranju inicijativa u oblasti životne sredine i klime.\nKao savezno telo, Deutsche Gesellschaft für Internationale Zusammenarbeit (GIZ) GmbH, pruža podršku Vladi Nemačke u ostvarenju njenih ciljeva u oblasti međunarodne saradnje za održivi razvoj.\nGIZ je prisutan u preko 130 zemalja u Africi, Aziji, Južnoj Americi, na Mediteranu i na Bliskom Istoku kao i u Evropi, Istočnoj Evropi i Centralnoj Aziji.\nOva kompanija ima svoje kancelarije u 87 zemalja širom sveta i zapošljava oko 13.000 ljudi od kojih 10.000 pripada lokalnom stanovništvu.\nKancelarija za upravljanje javnim ulaganjima je glavni politički partner nemačko-srpskog razvojnog programa "Razvoj održivog tržišta bionergije u Srbiji". To je novo telo Vlade Republike Srbije čiji je posao upravljanje projektima obnove i pružanja pomoći nakon elementarnih i drugih nepogoda, a pre svega projektima obnove više hiljada predškolskih, školskih, zdravstvenih, kao i ustanova socijalne zaštite.\nMinistarstvo rudarstva i energetike i\nsu glavni implementacioni partneri na političkom nivou.\nVlada Srbije se obavezala da postigne ciljeve koje je odredila Energetska zajednica, što znači da do 2020. godine udeo obnovljivih izvora energije u potrošnji energije dostigne 27% a upotreba biomase bi trebalo značajno da se poveća, naročito u novim postrojenjima za proizvodnju toplotne i električne energije i u sistemima daljinskog grejanja. Srbija ima značajan potencijal za korišćenje obnovljivih izvora energije, naročito biomase. Međutim, osim za grejanje domaćinstava i donekle proizvodnju toplotne i električne energije u industriji, šumski i poljoprivredni potencijal biomase se ne koristi u dovoljnoj meri. Potencijal šumske biomase u Srbiji je veoma visok u zapadnom, istočnom i južnom delu zemlje, dok severni deo pruža brojne mogućnosti za razvoj energetskog projekta u kojem bi se koristila poljoprivredna biomasa kao i razvoj šumskih energetskih plantaža na poljoprivrednom zemljištu koje nije podesno za poljoprivrednu proizvodnju.\nPartneri u sprovođenju programa u Srbiji\nInstitucije i kompanije iz javnog i privatnog sektora, opštine i organizacije civilnog društva predstavljaju glavne partnere u sprovođenju ovog programa.


Blic piše da je psihijatrijska klinika „Laza Lazarević“ bacila 80.000 evra na konzerviranu boraniju koja nikad nije isporučena. „Laza Lazarević“, naime, na svaka tri meseca raspisuje javnu nabavku za smrznuto voće i povrće, a u tenderskoj dokumentaciji uvek je stajala naznaka da potrebne količine treba isporučiti u konzervama, neto težine, od pet kilograma. Međutim, u dokumentima do kojih je „Blic“ došao piše da se u Srbiji već godinama unazad ne proizvode limene ambalaže sa zapreminom od pet kilograma. Sada se prave konzerve od 4,25 kilograma. Po toj računici, Klinika „Laza Lazarević“ plaća nepostojećih 750 grama voća i povrća u konzervi, a da to nikada nije dobila. Na taj način, ustanova je finansijski oštećena samo po jednoj nabavci za smrznutu boraniju za oko 280.000 dinara. Nabavke se organizuju na tri meseca za smrznuto voće i povrće. Članovi komisije za javne nabavke, u kojoj je i šefi ca kuhinje, očigledno su znali za varku oko neto težine konzervi, ali to nikad nisu prijavili. Postavljeno je pitanje zašto neto težine nisu navedene kod svakog ponuđača, a na primedbu da svi nude povrće u limenkama od 4,25 kilograma, predsednica komisije je, navodno odgovorila da se svima priznaje težina od pet kilograma.\n„Blic“ dalje saznaje da direktorka klinike dr Slavica Đukić Dejanović već izvesno vreme zahteva da se šefica kuhinje smeni zbog problema koji je ispao oko nabavke povrća. Međutim, zbog stava dr Lasla Pukaša, predsednika Upravnog odbora, direktorkin zahtev još se ne rešava.\nU širem kontekstu problema sa javnim nabavkama, ovaj slučaj podseća na čuvenu epozodu Top liste nadrealista, kada se studenti pobune: Risto Podvožnjak traži liberalizaciju leve studentske štampe, smanjenje tehnokratije, slobodnu univerzitetsku misao, kao i celu reorganizaciju univerziteta, a njegove kolege imaju malo drugačije zahteve - veći komadi mesa u porciji, junetina A1 klase i da se Ekrem nogira iz kuhinje.


Mekalister: Evropski parlament je spreman da aktivno podrži dijalog vlasti i opozicije - European Western Balkans\nBEOGRAD – Evropski parlament je spreman da aktivno podrži dijalog vlasti i opozicije kako bi se unapredili uslovi rada u parlamentu, istakao je danas predsedavajući Odboru za spoljne poslove Evropskog parlamenta Dejvid Mekalister.\nPodrška Mekalistera dolazi dan nakon objave otvorenog pisma predsednika Pokreta slobodnih građana Sergeja Trifunovića, u kome predlaže formiranje tročlanog tima Evropskog parlamenta koja će, po uzoru na rešavanje političke krize u Severnoj Makedoniji 2015, posredovati između partija vlasti i opozicije, kako bi se izbegao bojkot parlamentarnih izbora.\nMekalister je istakao da je parlament mesto za demokratsku debatu u kojoj se čuju različiti glasovi, ali i mesto za usvajanje zakona koji zemlju vode ka EU, kao i da postoji čitav niz preporuka kako da se unapredi izborni sistem.\nPrema njegovim rečima, Evropski parlament temeljno prati okrugle stolove vlasti i opozicije, ali i razgovor vlade sa predstavnicima OEBS-a.\n“Evropska unija i Evropski parlament su spremni da podrže Srbiju gde god je to moguće i kada se radi o te tri glavne teme – nastavku reformi, funkcionisanju parlamenta i pripremi izbora”, rekao je Mekalister.\nJoksimović: Nadamo se otvaranju novih poglavlja\nMekalister je prethodno imao sastanak sa šefom Delegacije Evropske unije u Srbiji Semom Fabricijem, da bi se potom sastao i sa ministarkom za evropske integracije Jadrankom Joksimović.\nMinistarka je objasnila da Srbija ima 4 poglavlja koja su tehnički pripremljena – Poglavlje 2: Sloboda kretanja radnika, Poglavlje 4: Sloboda kretanja kapitala, Poglavlje 14: Transportna politika i Poglavlje 21: Transevropske mreže, kao i da se radi na pripremi novih.\nDejvid Mekalister i Jadranka Joksimović; Foto: Tanjug / Sava Radovanović\nReforma i modernizacija železničkog saobraćaja jedna je od obaveza za Srbiju u pregovaračkom procesu sa EU, u okviru Poglavlja 14 – Transportna politika. Vlada Srbije usvojila je pregovaračku poziciju za ovo poglavlje, a o tome da li će Srbija ovo poglavlje i otvoriti odluka je koja zavisi od konsenzusa zemalja članica EU o tome.\nSa druge strane, usklađivanje rada Nacionalne službe za zapošljavanje sa Evropskom službom za zapošljavanje (EURES), ostaje jedan najvećih izazova za Srbiju u okviru pregovaračkog Poglavlja 2: Sloboda kretanja radnika.\nJoksimović je istakla i nedavne rezultate sprovedenog istraživanja javnog mnjenja, koji pokazuju da 53 odsto građana podržava članstvo Srbije u EU, a 68 odsto reformski proces.\nMekalister: Neophodno je raditi na reformi izbornog zakona\nNakon sastanka sa ministarkom za evropske integracije, Mekalister se sastao i sa predsednikom Srbije, Aleksandrom Vučićem. Mekalister je pozitivno ocenio napredak u funkcionisanju parlamenta, nakon što su prihvaćene primedbe Evropske komisije i naglasio da je neophodno raditi na reformi izbornog zakona.\nTim povodom, predsednik Vučić je rekao da je Srbija spremna za usvajanje predloga za poboljšanje izbornog procesa.\n„Kada je reč o radu Parlamenta, u pojedinim aspektima postojao je prostor za napredak i stoga su preporuke usvojene. Nacrt medijske strategije, koji je izrađen na vrlo transparentan i inkluzivan način, upućen je Evropskoj komisiji na mišljenje. Ovim dokumentom biće osigurani uslovi za nastavak reforme u oblasti medija i unapređenje slobode izražavanja“, dodao je predsednik Vučić.\nMeđutim, bitno je pomenuti da je Vlada je u Brisel bez saglasnosti struke, poslala izmenjeni Nacrt medijske strategije iz kog su izbačeni svi članovi koji garantuju nezavisnost medija i uređuju njihovo finansiranje.\nDijalog vlasti i opozicije je jedini put za napredovanje\nMekalister se nakon sastanka sa predsednikom Srbije, sastao i sa poslanicima Narodne skupštine, sa kojima je razgovarao o dijalogu vlasti i opozicije.\nPozdravio je napore za rešavanje problema u okviru okruglih stolova između vlasti i opozicije i dodao da zna koliko je teško, ali da je to jedini put za napredovanje.\n“Jedna zemlja, jedan parlament, jedna nacija sa mnogo različitih stavova. Istina je uvek negde u sredini i zavisi od definicije. Na građanima Srbije i politike je da odluče kojim putem žele da napreduje zemlja. Uskoro ćete imati izbore i građani moći da odluče“, poručio je.\nOn je i rekao da uskoro dvojica njegovih kolega Eduard Kukan i Knut Flekenštajn dolaze u posetu Srbiji sa ciljem da saslušaju sve o aktuelnoj situaciji.\n“Radi se o dvojici odličnih poznavalaca vaše zemlje i regiona. Sastaće se sa predstavnicima svih partija, a cilj posete je da prvo sve saslušaju i vide da li postoji želja svih strana da prihvate pomoć Evropskog parlamenta i EU u prenošenju svoje prakse”, objasnio je Mekalister.\nZa kraj današnje posete, Mekalister se sastao sa novinarima, čijem je razgovoru prisustvovao i šef delegacije EU u Srbiji Sem Fabrici.\nDejvid Mekalister i Sem Fabrici; Foto: Tanjug / Rade Prelić\nNovinari su, između ostalog, postavljali i pitanja o Kosovu, kao i o tome šta EU može da učini da bi došlo do nastavka dijaloga i koji su to argumenti EU kojima bi ona mogla da vrati obe strane za sto i podstakne donošnje rešenja.\nOdgovarajući na ta pitanja Mekalister je objasnio da je dijalog od ključnog značaja, kao i da se na kraju tog procesa očekuje pravno obavezujući sporazum o punoj normalizaciji odnosa, što bi, kako kaže, donelo mnoge prednosti građanima na obe strane.\n“EU će raditi kako bi se napredovalo ka sveobuhvatnom sporazumu, što bi utrlo put daljim investicijama i razvoju”, rekao je Mekalister, dodajući da je veliko pitanje kada će dijalog biti nastavljen.\nOn je istakao i da je EU, ali i zemlje Kvinte, više puta ponovile da je potrebno ukinuti takse, ali da nije bilo reakcija.\nVlade SAD, UK, Nemačke, Francuske i Italije pozvale na obnovu dijaloga Beograda i Prištine\n“Nadam se da će odgovorni ljudi u Prišitni poslušati taj savet”, rekao je Mekalister, a Fabrici primetio da domaća politička dešavanja u Prištini onemogućavaju kosovske zvaničnike da se fokusiraju na to.\n[VIDEO] Burazer: Brisel ne želi bojkot izbora, neophodno da vlast učini određene ustupke\nEWB 18. 07. 2019.\nŽiofre: EU očekuje da Srbija u potpunosti uskladi svoju spoljnu politiku sa evropskom\nEWB 31. 05. 2022.


Dan online - Kultura: Sanacija spomenika na Gorici i male scene - 2018-01-12\nKultura MINISTAR BOGDANOVIĆ OBIŠAO CNP I PRIMIO PREDSJEDNIKA SUBNOR-A I ANTIFAŠISTA\nU sklopu upoznavanja sa radom ustanova kulture ministar Aleksandar Bogdanović je posjetio Crnogorsko narodno pozorište i primio juče predsjednika SUBNOR-a i antifašista Crne Gore.\nU CNP je razgovarao sa direktorkom Zoranom Kralj, umjetničkim direktorom Branimirom Popovićem i njihovim saradnicima. Ministar je napomenuio da je tokom 2017. godine izdvojeno 220.000 eura da bi se renovirala Scena „Studio”, i kazao da bi radove trebalo intenzivirati, kako bi se priveli kraju. Sagovornici su se složili da je potrebno rekonstruisati krov zdanja CNP-a i klimatizaciju velike sale, zatim obezbijediti adekvatan magacinski prostor i naglasili da je već odabrana lokacia u danolovgradskoj opštini.\nMinistar se složio sa sagovornicima da tehnički kapaciteti ne odgovaraju potrebama nacionalnog pozorišta. Kralj i Popović su saopštili ministru da je u proteklih 20 mjeseci pozorište realizovalo 13 premijera i 450 programa, ponovo aktiviralo Bijenale crnogorskog teatra, kao i da imaju u planu osnivanje regionalnog teatarskog festivala.\nMinistar i predsjednik SUBNOR-a i antifašista Zuvdija Hodžić su razgovarali o mogućnostima za finansiranje sanacije spomen-obilježja posvećenih NOB-u. Takođe, razgovaralo se i o podizanju spomenika posvećenog crnogorskim komitima u Nikšiću, za koji je Ministarstvo kulture dalo neophodne saglasnosti, a Opština otpočela sa aktivnostima na izradi spomen-obilježja. Hodžić je zatražio da Ministarstvo kulture sanira Spomenik partizanu borcu na Gorici, ali je ministar podsjetio da je za sanaciju neophodno obezbijediti značajna finansijska sredstva, pa je dogovoreno da Ministarstvo i SUBNOR razmotre kandidovanje projekta za kapitalni budžet u narednoj godini. Takođe, bilo je riječi o sanaciji zdanja u Kolašinu u kojem je održano zasjedanje CASNO-a.


Usvojen Program rada parlamenta RS i zakoni iz oblasti obrazovanja /VIDEO/ - NTV Arena\nUsvojen Program rada parlamenta RS i zakoni iz oblasti obrazovanja /VIDEO/\nPovela se na samom početku današnjeg zasijedanja rasprava u Parlamentu Srpske o provođenju zaključaka koje je ranije usvojila Narodna Skupština.\nNa dnevnom redu našao se danas Prijedlog zakona o srednjem obrazovanju i vaspitanju. Ministar prosvjete i kulture Republike Srpske Natalija Trivić izjavila je da je Prijedlogom zakona o izmjenama i dopunama Zakona o srednjem obrazovanju i vaspitanju predviđeno da prioritet bude praktična nastava.\nOpozicija je primjedbovala zbog prijedloga ovog zakona koji se našao u skupštinskoj proceduri po hitnom postupku.\nU Parlamentu danas je dan za glasanje, a rasprava je nastavljena razmatranjem Prijedloga odluke o usvajanju Deklaracije o zaštiti prava Srpske pravoslavne crkve na slobodno ispovijedanje vjere i prava na njenu imovinu u Crnoj Gori – po hitnom postupku.\nKadar SNSD-a na poziciji predsjednika Skupštine i zamjenika gradonačelnika /VIDEO/


Brnabić: Namenska potencijal Srbije\nPredsednica Vlade Srbije Ana Brnabić i ministar odbrane Aleksandar Vulin danas su posetili preduzeće "Milan Blagojević - namenska" u Lučanima, gde su obišli radove na izgradnji proizvodnog objekta za kontinualnu nitraciju celuloze i zaštitni bedem u industrijskoj zoni.\n13. septembar 2017. 22:35\nPuštanje u rad pogona planirano je za maj iduće godine. Izgradnja je počela u januaru, a završetak radova planiran u decembru, a uvešće novu tehnologiju koja će obezbediti dirigovan upravljački proces, unaprediće bezbednost i omogućiti bolji kvalitet i duplo povećanje kapaciteta ali i uposliti novih 50 radnika, saopštilo je Ministrstvo odbrane Srbije.\nO toku radova i značaju prozvodnog pogona informisao ih direktor Radoš Milovanović.\nNakon toga, Brnabić i Vulin, obišli su hitne radove na sanaciji zastitnih vodnih objekata na Lučanskom nasipu.\nBrnabić je izrazila zadovoljstvo onim što je videla danas obilazeći Čačak, Guču i Lučane i istakla da se naročito raduje novim zapošljavanjima mladih ljudi, a da je Vlada Srbije opredeljena da obrati pažnju na porodične kompanije, koje se šire i zapošljavaju nove ljude.\nGovoreći o namenskoj industriji ona je istakla da je njen značaj za Srbiju veoma veliki i da predstavlja veliki potencijal. Drago mi je da vidim da se u Lučanima stvari odvijaju nabolje i drago mi je da smo na ovom bedemu, rekla je.\nPrema njenim rečima, osim 70 miliona dinara, Vlada je pre dve nedelje, izdvojila još milijardu dinara za generalno čišćenje kanala, pravljenje nasipa i to je ono što možemo da uradimo da bismo unapredili bezbednost ljudi u Srbiji.\nKako je ocenila, to je nešto što ostaje budućim generacijama i obezbeđuje da ljudi ostaju da žive u svojim kućama, a da, kada imaju fabrike i nešto proizvode, da im to sve ne odnesu poplave.\nPremijerka je dodala da je to važno i za dizanje bruto društvenog proizvoda Srbije i uklapa se u cilj- "da vidimo šta možemo da uradimo sa dobrim stanjem u budžetu a da to može pokazati brze efekte".\nVulin je rekao da je Ministarstvo odbrane sa rukovodstvom fabrike opredelilo novac za dve crpne pumpe.\nOn je govoreći o namenskoj "Milan Blagojević" rekao da ta fabrika koristi vreme, kada su srpski proizvodi traženi na svetskom tržištu, da novac uloži u novu tehnologiju, proizvodnju, zapošljavanje i osvajanje novih proizvoda za buduće vreme.\nOn je istakao da je zato pomoć od 49 miliona evra, koju je obezbedila Vlada Srbije, otišla u prave ruke i vodi računa na koji način se troši, pa rezultati ne mogu da budu loši.\nDirektor Javnog vodoprivrednog preduzeća Srbijavode Goran Puzović predočio je da je izgradnja zaštitnog bedema u završnoj fazi.\nKako je naveo, objekat se sastoji od nasipa dugog 1.830 metara, betonskog zida dužine 770 metara, crpne stanice kapaciteta 7.5 kubika u sekundi i hidrotehničkog tunela dugog 150 metara. Za njega je Vlada Srbije izdvojila 220 miliona dinara i to je prva faza zaštite Lučana od velikih


Jermakovič zabrinut pred dvomeč sa Partizanom - Sportske.net\nJermakovič zabrinut pred dvomeč sa Partizanom\nŠef stručnog štaba BATE Borisova Aleksandar Jermakovič priznao je da oseća određenu dozu zabrinutosti pred duele sa Partizanom zbog golgeterskog posta svog tima.\nBeloruski šampion u petak je odigrao poslednju takmičarsku utakmicu pred prvi meč plej-of faze kvalifikacija za Ligu šampiona sa Partizanom. BATE je posle mnogo vremena vezao dva meča bez pobede a više od jednog osvojenog boda na dve utakmice trenera Aleksandra Jermakoviča brine odsustvo golova.\n"Naravno da brine to što drugu utakmicu za redom nismo uspeli da postignemo gol. Kontrolisali smo igru i stvorili prilike koje nisu bile stoprocentne ali posle kojih smo morali bolje da reagujemo" rekao je Jermakovič.\nBATE Borisov je u okviru 15. kola poražen od Dinamo Minska rezultatom 1:0, dok je na gostovanju Gomelu remizirao bez golova iako je protivnik na prethodne četiri utakmice vezao četiri poraza.\n"Mogao je Gomel da nas kazni iz kontranapada zbog čega želim da čestitam protivniku na bodu koji je zaslužio. Očekivali smo da će biti posvećeni odbrani svog gola ali to nije izgovor što nismo uspeli da nađemo rešenje za njihov pristup" dodao je Jermakovič.\nPored golgeterskog posta trenera BATE Borisova brine i zdravstveni bilten pošto se Igor Stasevič i Nemanja Nikolić nalaze pod znakom pitanja za duel sa Partizanom.\n"Nadamo se da će Nemanja uspeti da se oporavi za duel sa Partizanom ali ne mogu da kažem ništa konkretnije, nezahvalno je praviti procene" zaključio je strateg beloruskog šampiona.\nPrva utakmica plej-of faze kvalifikacija za Ligu šampiona između BATE Borisova i Partizana zakazana je za utorak 18. avgust od 20.45.


TotalCar.rs » Rekordna proizvodnja Lade granta u Rusiji\n0 komentara 15103 pregleda\nSA proizvodnih traka “Iževskog avtozavoda” (fabrike automobila) u ruskom gradu Iževsku, 1. jula je sišao pedesetohiljaditi automobil marke “lada granta”, čija proizvodnja je započela pre tačno godinu dana.\nGeneralni direktor fabrike Aleksej Aleksejev smatra da će za oko dve godine, a možda i manje, biti proizvoden petstohiljaditi automobil, preneo je ITAR-TASS.\nPrema njegovim rečima, automobili iz Iževska odlikuju se visokim kvalitetom i pouzdanošću, zbog čega vlada velika potražnja za njima.\n– U fabrici se radi po metodu koji je utvrdio “Avtovaz” i prema standardima “Nisana”, koji se u potpunosti uklapaju u sve normative kvaliteta – rekao je Aleksejev novinarima, i savetovao svima da kupe njihove automobile.\nJubilarna “lada granta” ostaće u rodnom gradu, jer ju je preko maloprodajne mreže kupio jedan građanin za 279.000 rubalja (6.500 evra).\n“Iževski avtozavod” osnovan je 1965. godine, i od tada je proizvedeno četiri i po miliona automobila. Fabrika zapošljava 4.300 radnika. Ove godine planirano je da se proizvede 60.000 sedana “lade granta” u varijantama “standard” i “norma”.\nPrema planovima razvoja “Iževskog avtozavoda”, do 2016. godine trebalo bi da se dostigne obim proizvodnje od 300.000 automobila godišnje, preneo je ITAR-TASS.


Komisija pojačava podršku Italiji za upravljanje migracijama sa 38,2 miliona evra | Diplomatic portal\nEUinfo Komisija pojačava podršku Italiji za upravljanje migracijama sa 38,2 miliona evra\nKomisija pojačava podršku Italiji za upravljanje migracijama sa 38,2 miliona evra\nEvropska unija je dodelila 38,2 miliona evra hitnih sredstava Italiji kako bi pomogla rešavanje migracijskih izazova u toj zemlji. Novac je izdvojen iz Komisijinog Fonda za unutrašnju bezbednost (ISF) i Fonda za azil, migracije i integracije (AMIF). Za Ministarstvo unutrašnjih poslova Italije je izdvojeno 13,5 miliona evra za unapređenje upravljanja granicama i migracijama kao i za projekte posvećene sprovođenju standardnih operativnih procedura, unapređenju graničnih kontrola i nadzora, kao i za projekte usmerene na pružanje zdravstvenih usluga i usluga prevodilaca i interkulturnih medijatora.\nMinistarstvo odbrane Italije će dobiti sredstva u iznosu od 22,2 miliona, dok će Obalska straža imati na raspolaganju 5,5 miliona evra za jačanje kapaciteta u pogledu nadzora i spasavanja na moru, što uključuje nabavku opreme, uređaja i pružanje usluga za operacije potrage i spasavanja. Komisija će sa preostalih 2,5 miliona evra podržati Ministarstvo unutrašnjih poslova u sprovođenju mera za rešavanje specifičnih potreba maloletnih lica bez pratnje staratelja.\nKomisija je do sada izdvojila hitna sredstva u visini od oko 62,7 miliona evra za podršku Italiji kao i agencijama EU, međunarodnim organizacijama i nevladinim organizacijama koje rade u Italiji. Pomenuta sredstva su dodeljena povrh 592,6 miliona koliko je Italija dobila iz fondova AMIF i ISF za period od 2014-2020.


Najčešće greške koje prave novopečene mlade — Wannabe Bride\nNajčešće greške koje prave novopečene mlade\nPostoje stvari koje niko ne kaže mladencima pre venčanja, kao na primer, šta ne treba pričati, ili raditi, da ne bi ugrozili svoj brak. Mnoge novopečene mlade prave neke uobičajene greške, koje vremenom dobijaju ozbiljnu dimenziju i mogu da dovedu do kraha.\nSlede najčešće greške koje supruge na početku prave.\nAko svom partneru niste govorili uvredljive reči dok ste bili u vezi, nemojte slučajno to da radite u braku. On definitivno neće ceniti takve promene, naročito ako mu vređanjem gađate slabu tačku, koju ste već naučili. Sve što mu zamerate, kažite mu bez vređanja, jer je to siguran put da izgubite poštovanje kod partnera, a i da upropastite brak.\nPreuzimanje svih kućnih poslova, uključujući i finansije, je takođe, jedna od najčešćih greški koje prave nove supruge. Pokušajte da donosite odluke zajedno, zato što će on vremenom gubiti zainteresovanost i postati neodgovoran. Takođe, to može biti uvredljivo za muškarca, jer mu na taj način pokazujete da on nije sposoban da to radi.\nKljučne reči greške koje prave nove suprugegreške na početku brakanajčešće greške novopečenih mladaOlivera Denčićvređanje partnera na početku braka


Vi ste ovde: Početna Press centar Press Clipping Nenad Stefanović za Politiku o razgovorima sa Venecijanskom komisijom\nKako saznajemo, predstavnici sudija i tužilaca imali su vremensko ograničenje od pola sata da članovima delegacije VK iznesu svoja zapažanja. Nenad Stefanović iz Udruženja tužilaca i zamenika tužilaca, rekao je za "Politiku" posle sastanka da su izneli želju da građani Srbije dobiju efikasno, nezavisno i odgovorno pravosuđe.\n- Ukazali smo da se predloženim amandmanima najmanje uređuje efikasnost i nezavisnost pravosuđa, a da je u centru pažnje stavljena odgovornost sudija i tužilaca. Takođe, predstavnicima VK ukazali smo da postojeći sastav DVT ima veće garancije samostalnosti nego što će to imati novi tužilački savet u kome su tužioci u manjini. U prilog takvoj tvrdnji naveli smo pohvale EU Poverenika za samostalnost DVT. Kazali smo da problem funkcionisanja tužilaštva nije bio u sastavu sadašnjeg DVT, već u nadležnostima izvršne i zakonodavne vlasti u postupku izbora sudija i tužilaca - naveo je Stefanović.\nUpravo sa ciljem eliminisanja političkog uticaja i borbe protiv korupcije struka je predložila da se iz postupka izbora sudija i tužilaca odstrane Vlada i Parlament. Nažalost, ukazuju, amandmanima je predviđeno da Skupština ostane u postupku izbora, a broj tužilaca u Savetu je znatno smanjen. Udruženje se nada da će članovi VK intervenisati, nakon čega će se svi relevantni činioci usaglasiti.\nDelegacija VK je, podsetimo, u Srbiju došla kako bi sagledala predloge ustavnih amandmana i postojeće primedbe radi pripreme godišnjeg izveštaja koji će biti predstavljen u junu.


petak, 23 januar 2015 14:25\nNOVI SAD – Protekla godina bila je loša po Vojvodinu i njenu autonomiju. I to ne samo zbog toga što je prošla još jedna godina bez zakona o nadležnostima i finansiranju nadležnosti APV niti zbog još jednog budžeta kojim ponovo nije obezbeđeno sedam odsto novca za Vojvodinu garantovanih Ustavom nego i zbog pojačanog trenda ukidanja njenih nadležnosti i otvorenog, na momente bezobzirnog i ogoljenog pritiska na njenu administraciju.\nNakon što je prva četiri meseca prošle godine pojela izborna kampanja, a zatim i pregovori o formiranju nove/stare Vlade Republike Srbije, 27. aprila u četvoročasovnom, vrlo detaljnom i iscrpnom ekspozeu, Aleksandar Vučić nijednom rečju nije pomenuo Vojvodinu. Na to mu je, podsetimo, u parlamentu lično ukazao lider LSV Nenad Čanak. Iako su u republičkoj vlasti manje-više isti ljudi samo na različitim pozicijama, prošle godine nije bilo pokušaja reprize jogurt revolucije. Ipak, pokušaji prekomponovanja pokrajinske vlasti nisu prestali. Naprotiv. Bili su kudikamo intenzivniji. Istovremeno, na pozive pokrajinske vlade za zajednički sastanak iz republičke je odgovarano ili ignorisanjem ili oštrim komentarima državnih i stranačkih dužnosnika. U međuvremenu, u parlamentu se vojvođanska autonomija krunila od zakona do zakona.\nJedno po jedno...\nPoslanici Lige socijaldemokrata Vojvodine učinili su sve da u Narodnoj skupštini Republike Srbije zaštite ingerencije Vojvodine od zakonskih predloga pristiglih iz Vlade Republike Srbije. Tako je u julu, zahvaljujući amandmanu Lige na izmene Zakona o privatizaciji, u taj akt uneta odredba koja garantuje da će i ubuduće deo prihoda od privatizacije preduzeća na teritoriji AP Vojvodine ići u njen budžet. Vlada Srbije je prvobitnim predlogom to konfuzno rešila, naravno, na štetu APV. Nažalost, već u avgustu ne prolaze amandmani LSV na Nacrt zakona o izmenama i dopunama zakona o planiranju i izgradnji kojima je, između ostalog, zahtevano da se ne umanjuju nadležnosti AP Vojvodine na tom polju – pravo da daje saglasnost na prostorne planove jedinica lokalne samouprave i generalne urbanističke planove na teritoriji pokrajine. Nije pihvaćeno ni da ostanu oni stavovi kojima se AP Vojvodini poverava rešavanje po žalbi protiv prvostepenog rešenja o lokacijskim uslovima jedinice lokalne samouprave, donetog za građenje objekata na teritoriji autonomne pokrajine. Nisu prošli ni amandmani na Predlog zakona o javnom informisanju i medijima podneti s ciljem da se poštuju nadležnosti organa AP Vojvodine u informisanju, garantovane članovima 62 i 63 Zakona o utvrđivanju nadležnosti APV. Tako je vlada, između ostalog, odbacila amandman LSV kojim je predloženo da se izveštaj o radu i poslovanju javnog medijskog servisa, koji se podnosi Narodnoj skupštini i Savetu regulatora, podnosi i Skupštini AP Vojvodine, kao i amandman kojim je Liga tražila da se Vlada Republike Srbije i Vlada AP Vojvodine obavežu da bez odlaganja, a najkasnije u roku od dve godine od dana stupanja na snagu ovog zakona, sporazumno obezbede sredstva za obnovu objekata i opreme RTV uništenih bombardovanjem 1999. godine.\nPočetkom jeseni odbijeni su amandmani LSV na predložene Izmene zakona o zdravstvenoj zaštiti koji se odnose na nadležnosti AP Vojvodine, a koji su za cilj imali to da se na celovitiji način sagledaju potrebe za specijalizacijama u zdravstvenim ustanovama u javnoj svojini koje su osnovane na teritoriji APV, odnosno da se i pokrajina pita. Pred kraj godine nije prihvaćen ni amandman LSV na Predlog zakona o zaštiti i održivom korišćenju ribljeg fonda, kojim je traženo da se nastavi finansiranje pokrajinskog budžetskog fonda za zaštitu životne sredine. Iako AP Vojvodina nije time direktno ostala bez sredstava, zakinut je njen namenski fond, pa se postavlja pitanje hoće li u ovoj godini biti dovoljno sredstava za sufinansiranje programa korisnika ribolovnih područja u Vojvodini.\nGušenje manjih stranaka\ni grupa građana\nU novembru su usvojene izmene Zakona o finansiranju političkih partija, čime je AP Vojvodina ostala bez prihoda za finansiranje stranaka. Poslanik LSV Đorđe Stojšić upozorio je tom prilikom da je smanjena stopa koja se izdvaja za finansiranje političkih aktivnosti na sva tri nivoa vlasti – na republičkom, pokrajinskom i lokalnom nivou, kao i da je promenjena osnovica za izdvajanje novca pa se sad to određuje u odnosu na poreske prihode. – Na republičkom nivou, to je potpuno razumljivo. Međutim, s obzirom na to da pokrajina nema poreske prihode, nego samo transferna sredstva, to je velik problem. Dobar deo budžeta lokalnih samouprava, takođe, nisu poreski prihodi, nego transferna sredstva, tako da vi praktično imate nesrazmerno smanjenje tih izdvajanja na lokalnom i pokrajinskom nivou, što će dovesti do velikih problema na nivoima koji nisu republički – upozorio je Stojšić i podsetio da u opštinama postoje grupe građana i stranke koje nemaju organizacije na nivou Srbije i nisu u republičkom parlamentu.\nUsvojen amandman LSV da Vojvodini ostaje deo novca od privatizacije\npreduzeća na njenoj teritoriji\nVlast odbila amandmane LSV i umanjila nadležnosti Vojvodine u zakonima o planiranju i izgradnji, javnom informisanju i medijima, kao i izmenjenom Zakonu o zdravstvenoj zaštiti


Vesti, 30.07.2018, 11:00 AM\nIako je prelazak na Linux u nemačkim državnim institucijama izgledao kao dobra ideja i jednostavna stvar, izgleda da je zapravo mnogo teže bilo ostati posvećen svetu otvorenog koda kada se ta tranzicija završila.\nNakon što je Minhen započeo vraćanje na Windows početkom ove godine, sada i nemačka savezna država Donja Saksonija planira da uradi istu stvar i to na najmanje 13000 računara.\nDonja Saksonija je odlučila da odustane od operativnog sistema Windows i pređe na Linux na svim sistemima poreske službe. Nemačka država je investirala u obuku i druge usluge kako bi prelazak na openSUSE učinila lakšim, računajući na Linux kao dugoročno rešenje.\nAli kako se ispostavilo, nemačke vlasti su shvatile da iako je openSUSE instaliran na radnim stanicama, većina terenskih radnika i radnika u kancelarijama koristi Windows. Očigledno je da je ovo stvorilo manje-više značajne probleme kompatibilnosti, uprkos naporima da se reši jaz između dva operativna sistema.\nA sada kada verzija openSUSE koju koristi Donja Saksonija više nije podržana, ova nemačka savezna država ima mogućnost da planira sledeći potez. I prema izveštajima, sledeći potez neće biti nadogradnja na podržani Linux, već povratak na Windows.\nIako odluka koja se odnosi na verziju Windowsa koju će poreska služba instalirati još uvek nije doneta, očekuje se da će na svim sistemima biti instaliran Windows 10. Donja Saksonija je već predložila budžet od 5,9 miliona eura za ovu tranziciju, jer će biti potreban i novi hardver, a spremna je da proširi budžet za još 7 miliona eura ako bude potrebno više novca.\nZa sada nema informacija o tome kada bi proces prelaska na novi operativni sistem trebalo da bude okončan, s obzirom da je još uvek u ranoj fazi, to bi moglo da potraje. Ali kako se još jedna velika nemačka država priprema da odustane od Linuxa i da se vrati Windowsu, Microsoft je veoma blizu postizanja važne pobede u borbi protiv često hvaljenog alternativog otvorenog koda.


Naučnici razvijaju univerzalnu vakcinu koja štiti od više sojeva koronavirusa – BALKAN TV NOVI SAD\nHomeVestiNaučnici razvijaju univerzalnu vakcinu koja štiti od više sojeva koronavirusa\n28/01/2022Redakcija BALKAN TVVesti, Vesti iz sveta, Za slajder0\nNaučnici rade na razvoju „pan-koronavirusne“ vakcine – one koja nudi zaštitu od više sojeva koronavirusa SARS-CoV-2 koji izaziva bolest kovid-19.\nOni se nadaju da bi takva vakcina mogla utrti put razvoju univerzalne vakcine protiv koronavirusa, koja bi mogla da spreči bilo koji koronavirus, ne samo nove sojeve koje prouzrokuju kovid-19, već i neke uobičajene prehlade, pa čak i nove koronaviruse koji još nismu identifikovani, piše CNN.\n„Za razvoj takave vakcine biće potrebne godine“, rekao je dr Entoni Fauči, direktor Nacionalnog instituta za alergije i infektivne bolesti, tokom brifinga u Beloj kući ove nedelje.\n„Međutim, od septembra 2020. postojalo je pet zabrinjavajućih sojeva SARS-CoV-2: alfa, beta, gama, delta i sada aktuelni omikron“, rekao je Fauči.\nOn je dodao da je očigledno da su potrebni inovativni pristupi da bi se došlo do široko rasprostanjene i trajne zaštita od sojeva koronavirusa koji su poznati, ali i onih koji u ovom trenutku nisu poznati i da odatle potiče termin „pankoronavirusna vakcina“.\nTokom pandemije kovid-19, svedoci smo pojave nekoliko sojeva koronavirusa, a sa nekima, efikasnost trenutnih vakcina protiv koronavirusa u zaštiti od infekcije i bolesti je blago smanjena.\nIako su te vakcine pokazale efikasnost protiv infekcija i bolesti od oko više od 90 odsto ta efikasnost protiv nekih sojeva SARS-CoV-2 je malo opala, pala je na 66 odsto protiv delta soja, na primer, i još niže orotiv soja omikron. Ali treća doza vakcine ili buster može da poboljša zaštitu od sojeva.\n„Naši trenutni režimi vakcinacije pružaju snažnu zaštitu, posebno kada se koriste sa pojačivačem, od teškog oblika koronavirusa i smrtog ishoda“, rekao je Fauči i dodaje da zbog toga ne bi trebalo da se čeka kada je u pitanju vakcina, ali i buster doza.\nUniverzalna vakcina protiv koronavirusa, ili čak samo pan-koronavirusna vakcina, mogla bi u potpunosti da promeni strategiju.\nNIAID, deo Nacionalnog instituta za zdravlje, uložio je najmanje 1,2 milijarde dolara u istraživanje vakcine protiv koronavirusa, uključujući više projekata za razvoj pan-koronavirusne vakcine.\nU septembru je NIAID objavio nagrade od oko 36,3 miliona dolara za tri akademske institucije – „University of Wisconsin“, „Brigham and Women’s Hospital“ u Bostonu i „Duke University“ – za proučavanje i razvoj vakcina za zaštitu od više vrsta koronavirusa i sojeva.\n„Ne želim da iko pomisli da je pan-koronavirusna vakcina bukvalno iza ugla za mesec ili dva. Biće potrebne godine da se postepeno razvije“, rekao je Fauči tokom brifinga i dodao da je sada u fazi 1 kliničkih ispitivanja.\nU Severnoj Karolini, u kampusu „Duke University“, nalazi se Institut za vakcine za ljude. Tamošnji naučnici čine samo jedan od mnogih istraživačkih timova širom sveta koji pokušavaju da stvore pan-koronavirusnu vakcinu.\n„Ono što pokušavamo da uradimo je da zaista ciljamo na određeni deo virusa, na primer, za koji znamo da je njegova Ahilova peta“, rekao je Kevin Saunders, direktor istraživanja na Institutu za ljudske vakcine, glavnom medicinskom dopisniku CNN-a dr Sandžaju Gupti ove nedelje.\nDa bi vakcina delovala na različite tipove koronavirusa, ta „Ahilova peta“ bi trebalo da bude deo virusa koji je prisutan u svim sojevima koronavirusa, tako da kako virusi mutiraju, deo koji vakcina cilja verovatno se neće mnogo promeniti.\nOva „Ahilova peta“ takođe bi trebalo da bude nešto što virusu treba. U slučaju koronavirusa, to bi mogao da bude deo virusa koji on koristi da se veže za naše ćelije kada nas zarazi.\n„Uobičajeno, to je mesto gde se virus vezuje za određeni protein na ćeliji domaćina na koju cilja, a ako promeni tu lokaciju, onda više nije u stanju da dovede do zaraze“, rekao je Saunders.\nJednom kada se identifikuje taj deo virusa, „Ahilova peta“ ili „konzervirano mesto“, vakcina može da deluje izazivanjem odgovora antitela na njega. Postoji nada da će to mesto, ili Ahilova peta, biti prisutno kod više virusa.\n„Pokušavamo da pronađemo antitela koja se vezuju za očuvana mesta, a to znači da ulazimo u pojedince koji su zaraženi određenim virusom, i počinjemo da istražujemo njihov imuni odgovor da bismo razumeli šta je efikasno, a šta ne“, rekao je Saunders.\n„Jedna od stvari koje smo otkrili, posebno kod SARS-CoV-2, jeste da postoje antitela koja mogu posebno da ciljaju lokacije koje su sačuvane ili prisutne kod više različitih koronavirusa, pa kada saznamo za ta mesta, moćićemo da razmišljamo o tome kako da dizajniramo vakcinu koja će se na to fokusirati“, rekao je Saunders i dodao da je to ono na čemu sade rade.


Poziv roditeljima da ugoste djecu sa Kosova i Metohije | Palelive.com\nPočetna Regija Istočno Sarajevo Poziv roditeljima da ugoste djecu sa Kosova i Metohije\nISTOČNO NOVO SARAJEVO – Opština Istočno Novo Sarajevo jedna je od 18 lokalnih zajednica u Republici Srpskoj koja će i ove godine učestvovati u projektu “Spojimo djecu sa Kosova i Metohije i Republike Srpske”, a iz opštinske uprave pozivaju roditelje koji su u mogućnosti da ugoste mališane sa Kosmeta.\nZa sve dodatne informacije i prijavu zainteresovane porodice mogu se obratiti opštinskoj upravi, a kontakt lica su Biljana Stjepanović i Tamara Rakanović.\nPrednost prilikom prijave imaju porodice koje su ugostile djecu sa Kosmeta prošle godine.\nCentralni doček djece sa Kosova i Metohije biće upriličen 16. juna u Andrićgradu. Gosti sa Kosmeta u Republici Srpskoj će boraviti do 23. juna.\nOvogodišnjim projektom, čiji je organizator Odbor za pomoć Kosovu i Metohiji iz Banjaluke, predviđen je dolazak 1.050 najboljih učenika iz osnovnih škola sa Kosmeta u Republiku Srpsku u pratnji oko 80 prosvjetnih radnika, saopšteno je iz opštine Istočno Novo Sarajevo.\n“Opština Istočno Novo Sarajevo i ove godine će ugostiti učenike iz svih srpskih sredina i osnovnih škola sa Kosova i Metohije. Učenici će biti smješteni u porodice njihovih vršnjaka koji su iskazali želju i humanost da budu domaćini”, navedeno je u saopštenju.\nU saopštenju se dodaje da opštinska uprava Istočno Novo Sarajevo i građani, učešćem u ovom projektu, žele da pomognu srpskom narodu i da ovoj djeci pruže gostoprimstvo i slobodu koju nemaju na Kosmetu.\nPrethodni članakObilježen dan sjećanja na stradalu djecu Srpskog Sarajeva\nNaredni članakNova laboratorija “CentralMed” u Palama nudi sve vrste analiza


GRAĐANI O POBEDI SRPSKE LISTE: Poruka Albancima da se ne igraju sa Srbijom | Novosti.RS\nponedeljak, 07. 10. 2019. u 14:53\nGrađani severnog dela Kosovske Mitrovice kažu da je dobro što je Srpska lista osvojila svih 10 mandata na parlamentarnim izborima na KiM\nGrađani severnog dela Kosovske Mitrovice kažu da je dobro što je Srpska lista osvojila svih 10 mandata na parlamentarnim izborima na KiM, ali smatraju da, ko god bude na čelu prištinskih institucija, neće značajno promeniti odnos Albanaca prema Srbima.\nDobrosav Dobrić iz Severne Mitrovice ne očekuje da će se išta promeniti po tom pitanju.\n"Ipak, dobro je što je Srpska lista pobedila i dobro je da samo jedna lista koja ima podršku države Srbije učestvuje u parlamentu takozvane Republike Kosovo", kaže Dobrić.\nOn smatra da Srbi ne bi ni trebalo da učestvuju u separatističkoj skupštini u Prištini, jer Srbija nije priznala Kosovo, kao ni još stotinak drugih zemalja.\nUpitan da li očekuje da će nova vlast promeniti odnos prema Srbima na KiM, Dobrić kaže da tu nema bitne razlike i da su Srbi odavno navikli na loš odnos Albanaca.\n"Mi smo navikli na loše, šesta mi je decenija, stalno smo imali probleme sa njima, ali mi smo čvrsti u nameri da ostanemo da živimo ovde, jer Kosovo je sveta srpska zemlja", naglasio je Dobrić.\nToma Ordić na pitanje šta očekuje od nove vlade u Prištini kaže da "ako pobedi stranka Aljbina Kurtija, da bi možda nekako moglo da se okrene na bolje".\n"Moraju da se uključe u ove pregovore sa nama. Takse treba ukinuti. Inače, Albanci dolaze sa juga na sever Mitrovice da kupuju, najviše lekove, ali i druge stvari".\nGojko Kvrgić je rekao da su Srbi dobro prošli na izborima i poručio Albancima da se ne mogu tako igrati sa Srbijom.\nMitrovčanin, koji nije želeo da se predstavi, kratko je prokomentarisao da nije političar, ali da "vredi pobeda Srpske liste".\n"Rada Trajković neka stane malo i onaj (Slobodan) Petrović, mnogo su se osilili, šta rade, ne znam...", dodao je on.\nboze koje gluposti ...


- Iako je stanovništvo koje taj komandir treba da štiti srpsko, Srbi ne mogu da budu izabrani za komandira. To sve dovodi do toga da po selima haraju migranti, a policijsku stanicu kada zovete oni nemaju dovoljno ljudi ili vozila, što se na kraju završi tako što migranti načine ogromnu štetu i narodu stvori osećaj nesigurnosti - govori Radanović.\nGovoreći o verskim objektima na području Bosanskog Petrovca, Radanović ističe činjenicu da su sve pravoslavne crkve bile spaljene do temelja u prethodnom odbrambeno-otadžbinskom ratu obnovljene, ali da se i dalje nalaze u nezavidnom stanju.\nImamo Crkvu Svetog Ilije u selu Vrtoče, koja je obnovljena ali koja i dalje nije u zavidnom stanju, dok su male džamije širom Republike postale ogromni minareti, kao da neko želi da iritira nekoga - dodaje Radanović.\nOno po čemu je Bosanski Petrovac bio poznat je Park narodnih heroja, u kojem su pre rata bile postavljene biste 22 narodna heroja Drugog svetskog rata.\nNakon rata Bošnjaci su uništili Park narodnih heroja, sklonivši 22 biste u nekakav podrum da bi tu izgradili džamiju i to je osnova njihove politike.\n- Nakon toga imamo izjavu hrvatskog člana Predsedništva BiH Željka Komšića, koji poredi tzv. Armiju BiH sa antifašističkim, a neće da kaže šta je urađeno sa Parkom narodnih heroja - zaključio je Radanović.\nĐORĐE Radanović podseća na slučaj maltretiranja policijskih službenika, koje je skupo koštala proslava Badnjeg dana.\n- Oni su bili suspendovani, i protiv njih je vođen disciplinski postupak kako bi bili isključeni iz policije, samo zato što su slavili svoj praznik - ističe Radanović.\nSrbi u Federaciji BiH Bosanski Petrovac Đorđe Radanović


Održan je Vip Eko Kviz u Beogradu!\nStrukovno udruženje „Ambasadori održivog razvoja i životne sredine“ i kompanija Vip mobile organizovali su Eko-kviz u prostorijama Savremene gimnazije na Vračaru, u okviru kojeg su mladi ekolozi proveravali svoje znanje iz oblasti održivog razvoja i zaštite životne sredine i nadmetali se za vredne nagrade.\nTokom januara 78 učenika iz 26 osnovnih škola je sakupljalo bodove odgovaranjem na pitanja online Eko-kviza, a najboljih 15 iz OŠ „Dimitrije Tucović“ iz Čajetine, OŠ „Drinka Pavlović“ iz Beograda, OŠ „Branko Miljković“ iz Niša, OŠ „Petar Leković“ iz Požege i OŠ „Sveti Sava“ iz Gornjeg Milanovca plasiralo se u finale. Sve ekipe su u finalu pokazale izvanredno znanje i na 30 pitanja odgovorili su sa 88% tačnosti! Svi učenici su nagrađeni nagradama koje je obezbedila kompanija Vip mobile.\nPrvo mesto su osvojili učenici osnovne škole „Drinka Pavlović“ iz Beograda, koji su nagrađeni tabletima.\nVip Eko Kviz je deo projekta Ekomotivacija društveno odgovorne kompanije Vip mobile. Kviz je namenjen učenicima 6., 7., i 8. razreda osnovnih škola koje su uključene u međunarodni program Eko-škole.\nPosted in Aleksandra Mladenović, Ambasadori održivog razvoja i životne sredine, Eko - moticacija, Milena Tabašević, Obrazovanje, Projekat, Vip Mobile doo, Životna sredina / Održivi razvoj Tagged aktivnosti zasnovane na znanju, Ambasadori održivog razvoja i životne sredine, obrazovanje